title: Pomfretit

text: Pomfretit eli vanhemmalta nimeltään merilahnat (Bramidae) on ahvenkaloihin kuuluva kalaheimo. Heimon lajeja tavataan lauhkeista ja lämpimistä valtameristä.


title: Pomfretit

text: Varhaisimmat heimoon kuuluvat fossiilit on ajoitettu mioseeni- ja oligoseenikausille, tällainen on muun muassa Romaniasta löydetty "Paucaichthys". Pomfrettien heimo jaetaan kahteen alaheimoon "Braminae", johon kuuluu 5 sukua, ja "Pteraclinae", johon kuuluu kaksi sukua. Lajeja heimossa on lähteestä riippuen 18–22. Pomfretit ovat keskikokoisia tai suuria lajeja. Suurimmista lajeista sirppipomfretti ("Taractichthys longipinnis") voi kasvaa noin 85 cm pitkäksi ja pomfretti ("Brama brama") voi saavuttaa jopa metrin pituuden. Ruumiinrekentaaltaan kalat ovat soikeanmallisia, ruumis on hyvin korkea ja usein litteähkö. Silmät ja suu ovat melko kookkaat. Selkä- ja peräevät ovat pitkät ja "Braminae"a-alaheimon lajeilla suomuiset. "Pteracliane"-alaheimon evät ovat usein korkeat. Pyrstöevä on voimakkaasti haarautunut. Pomfretit ovat väritykseltään mustia tai hopeanharmaita ja suomut ovat kookkaat.


title: Pomfretit

text: Pomfrettilajit ovat mereisiä ja niitä tavataan Atlantin, Intian valtameren ja Tyynenemeren alueilta. Useimmat lajit elävät melko lähellä merenpintaa. Pomfrettien ravintoa ovat pienet kalat, mustekalat ja muut nilviäiset ja pienet äyriäiset. Monet pomfrettilajeista ovat hyviä ruokakaloja ja tärkeitä kalastuksen kohteita.


title: Harald Pager

text: Harald Pager (1923 – 1. heinäkuuta 1985) oli itävaltalainen taiteilija, valokuvaaja ja suunnittelija, joka jäljensi kahdeksan vuoden ajan Namibin aavikolla kalliotaidetta. Pager meni Etelä-Afrikkaan ja päätti keskittyä pelkästään tutkimaan Brandbergin Ndederna Gorgen kalliomaalauksia. Mukana oli hänen vaimonsa Shirley Ann Pager. Hän kuvasi maalaukset ensin filmille ja teki niistä sitten 1:1 jäljennökset, jotka hän väritti. Saksalainen Kölnin yliopisto on julkaissut niitä sarjassa Africa Praehistorica.


title: Harald Pager

text: Pager kuoli työskenneltyään kahdeksan vuotta. Hänen dokumentoimansa kuvat on luovutettu vuonna 2005 Namibiaan.


title: Flashback (videopeli)

text: Flashback (tunnetaan Yhdysvalloissa nimellä Flashback: The Quest for Identity) on Delphine Software Internationalin ja Tiertex Ltd:n kehittämä ja U.S. Goldin vuonna julkaisema videopeli. Peli on julkaistu lukuisille eri kotitietokoneille ja pelikonsoleille, kuten Amiga, DOS, Super Nintendo ja Sega Mega Drive. Pelin ohjasi ja käsikirjoitti Paul Cuisset.


title: Flashback (videopeli)

text: Pelin tyyppi edustaa niin sanottua elokuvamaista tasohyppelyä (), samaan tapaan kuin sitä edeltäneet "Prince of Persia" ja "Another World" sekä myöhemmin julkaistu "". Pelin ympäristöt ovat käsinpiirrettyjä ja hahmojen animaatiot on toteutettu rotoskooppaamalla, mikä saa hahmojen liikkeet näyttämään huomattavan sulavilta pelin julkaisuaikaan nähden.


title: Flashback (videopeli)

text: Pelin tulevaisuuteen sijoittuva tarina edustaa cyberpunk-tyyliä. "Flashback" on listettu Guinnessin ennätysten kirjassa kaikkien aikojen eniten myydyimpänä ranskalaisena pelinä.


title: Flashback (videopeli)

text: Pelaajan tehtävänä on ohjata päähahmo Conrad läpi pelin tasojen, jotka sisältävät kiipeilyä, kevyttä ongelmanratkontaa ja taistelua vihollisia vastaan. Pelin ainoana aseena toimii Conradin pistooli, jossa on loputtomat ammukset. Pelin aikana on löydettävissä monenlaisia esineitä kuten kiviä, rahaa ja avaimia joita tarvitaan etenemiseen. Kentät sisältävät monenlaisia laitteita kuten hissejä ja ohjauspaneeleita. Pelaajan on myös väisteltävä monenlaisia ansoja joista jotkut tappavat Conradin välittömästi.


title: Flashback (videopeli)

text: Peli sisältää salasanat pelitilanteen jatkamista varten. Pelin kentät sisältävät myös tallennusasemia, joista pelaaja voi jatkaa kuoltuaan, mutta ne kuitenkin tallentavat pelitilanteen vain siihen asti että pelaaja etenee seuraavaan kenttään tai lopettaa pelin.


title: Flashback (videopeli)

text: Pelin Sega Mega Drive -versio sisältää huomattavan ohjelmointivirheen eli ns. glitchin, jonka avulla pelaaja voi helposti kävellä lähes minkä tahansa pelissä olevan seinän lävitse. Näin pelaaja voi ohittaa kokonaisia alueita pelistä halutessaan eikä pelaajan tarvitse kerätä esimerkiksi avaimia avatakseen ovia. Tätä virhettä ovatkin käyttäneet hyväkseen esimerkiksi speedrun-pelaajat jotka yrittävät pelata pelejä läpi mahdollisimman nopeasti.


title: Flashback (videopeli)

text: Pelin päähenkilönä on Galaxia Bureau of Investigationin agentti nimeltä Conrad B Hart. Ennen pelin tapahtumia hän saa tutkimuksissaan selville että vihamielinen muukalaisrotu suunnittelee ihmiskunnan tuhoa. Muukalaiset saavat selville Conradin tutkimukset ja Conrad tietää että hän ei ole enää turvassa. Hän päättää kopioida oman muistinsa tietokoneelle ja lähettää ne ystävälleen Ianille siltä varalta että hänen muistinsa pyyhittäisiin pois. Hän myös tallentaa nauhoituksen itsestään hologrammimuotoon Holocube-laitteelle. Conradin pelot tulevat myöhemmin toteen kun avaruusolennot kidnappaavat hänet ja pyyhkivät hänen muistinsa. Conrad onnistuu pakenemaan avaruusolentojen tukikohdasta ja haaksirikkoutuu Titanilla olevaan viidakkoon.


title: Flashback (videopeli)

text: Peli alkaa viidakosta jossa Conradilla ei ole mitään muistikuvaa menneistä ajoista. Kuitenkin hän löytää Holocubella olevan nauhoituksen jossa hän käskee itseään ottamaan yhteys ystäväänsä Ianiin joka on kaupungissa nimeltä New Washington. Conrad taistelee tiensä viidakossa olevien mutanttien lävitse ja tapaa Ianin New Washingtonissa. Ianin avustuksella Conrad saa muistinsa takaisin.


title: Flashback (videopeli)

text: Conradin täytyy päästä takaisin maapallolle, mutta matkalipun hinta on valtavan kallis. Conrad kuitenkin osallistuu kilpailuun nimeltä Death Tower, jonka pääpalkintona on matkalippu maahan. Hän voittaa kilpailun ja matkustaa takaisin maapallolle. Siellä hän päätyy yökerhoon nimeltä Paradise Club, joka on avaruusolentojen piilopaikka maapallolla. Hän salakuuntelee muukalaisten tapaamista jossa hän kuulee että he aikovat teleportata miljoonia sotureitaan maapallolle ja tuhota ihmiset. Conrad jää kiinni salakuuntelustaan ja hänet vangitaan selliin. Myöhemmin vankiselliin saapuu pari kyborgia tappamaan Conradin, mutta hän onnistuu väistelemään heitä ja saamaan aseensa takaisin.


title: Flashback (videopeli)

text: Conrad löytää myöhemmin valtavan teleportin, joka siirtää hänet kaukaiselle planeetta Morphsille, joka on avaruusolentojen kotiplaneetta. Siellä hän löytää ihmisvangin nimeltä Phillip Howard Clark, joka kuitenkin haavoittuu kuolettavasti kun avaruusolennot ampuvat hänet. Viimeisillä voimillaan Clark antaa Conradille pommin, joka pystyy aiheuttamaan tuhoisan ketjureaktion jos se räjäytetään planeetan ytimessä. Conrad taistelee tiensä planeetan ytimeen ja asettaa pommin. Pommi räjähtää ja Conrad ehtii ajoissa pakenemaan avaruusaluksella, kun planeetta Morphs tuhoutuu.


title: Flashback (videopeli)

text: Lopussa Conrad kirjoittaa avaruusaluksen tietokoneelle että hän on nyt eksynyt avaruuteen ja saattaa vaeltaa avaruudessa todella pitkän aikaa. Hän asettaa itsensä horrostilaan toivoen että jonain päivänä joku löytää hänet.


title: Flashback (videopeli)

text: Pelille on julkaistu jatko-osana kolmiulotteinen toimintapeli "Fade to Black" vuonna 1995.


title: Flashback (videopeli)

text: Delphine Software International ja sen tytäryhtiö Adeline Software International kehittivät yhdessä sarjan kolmatta osaa nimeltä "Flashback Legends". Peli oli tarkoitus julkaista Game Boy Advancelle vuonna 2003. Pelin kehitys kuitenkin keskeytettiin ja sitä ei koskaan julkaistu. Sekä Delphine että Adeline lopettivat toimintansa vuonna 2004.


title: Flashback (videopeli)

text: Ubisoft on julkaissut pelin uudelleentehtynä teräväpiirtoversiona Microsoft Windowsille, PlayStation 3:lle ja Xbox 360:lle vuonna 2013.


title: Flashback (videopeli)

text: Pelin kehittäjäksi on ilmoitettu Paul Cuisset ja tämän ranskalainen kehitysstudio VectorCell.


title: Wild Bill Davison

text: Wild Bill Davison (5. tammikuuta 1906 Defiance, Ohio – 14. marraskuuta 1989 Santa Barbara, Kalifornia) oli yhdysvaltalainen Dixieland-tyylin jazz-kornetisti, joka on ennen kaikkea tunnettu levytyksistään Eddie Condonin kanssa.


title: Wild Bill Davison

text: Bill Davison soitti 1920-luvulla Chicagossa yhtyeissä Ohio Lucky Seven ja Seattle Harmony Kings sekä teatteriorkestereissa, ennen kuin perusti vuonna 1931 oman yhtyeen klarinetisti Frank Teschemacherin (1906–1932) kanssa. Teschemacher kuoli kuitenkin jo vuonna 1932 auto-onnettomuudessa, Davisonin ollessa ratissa; syynä oli vieras valaisematon taksi. Davison meni sen jälkeen Milwaukeehen, jossa hän soitti oman yhtyeensä kanssa. Vuonna 1940 hän muutti New Yorkiin taustamuusikoksi "Catherine Dunham Show’hun". Vuosina 1943–1945 Davison oli sotilaana ja aloitti sen jälkeen yhteistyön Eddie Condonin kanssa, jonka klubilla hän soitti säännöllisesti. Davisonilta on olemassa lukuisia levytyksiä seuraavien muusikkojen kanssa: George Brunies, Eddie Condon, Sidney Bechet, Bud Freeman ja George Wettling. Dixieland Revivalin aikaan 1960-luvulla Davison osallistui monille Euroopan-kiertueille. Claude Hopkinsin kanssa hän perusti vuonna 1968 Jazz Giantsin ja otti haltuunsa erään yökerhon San Franciscossa. Myös 1970-luvulla hän esiintyi säännöllisesti festivaaleilla muun muassa Detroitissa ja Nizzassa ja soitti The World’s Greatest Jazz Bandissa. Vuodesta 1974 Bill Davison asui Kööpenhaminassa, mutta vuonna 1979 hän palasi takaisin Yhdysvaltoihin. Hän oli muusikkona aktiivinen elämänsä loppuun asti.


title: Águila Roja

text: Águila Roja (suom. punainen kotka) on espanjalainen televisiosarja, jonka tapahtumat sijoittuvat 1600-luvulle. Sen ensimmäinen jakso esitettiin Espanjan televisiossa 19. helmikuuta 2009, ja sitä seurasi noin viisi miljoonaa katsojaa.


title: Águila Roja

text: Toinen kausi alkoi 7. tammikuuta 2010 ja päättyi 8. huhtikuuta samana vuonna. Päätösjaksoa katsoi lähes kuusi miljoonaa espanjalaista. Sarja onkin tällä hetkellä Espanjan suosituin televisiosarja ja siitä on nyt menossa kolmas kausi.


title: Águila Roja

text: Aiheesta on tehty myös , jonka ensi-ilta oli 20. huhtikuuta 2011.


title: Águila Roja

text: Sarjan tapahtumat sijoittuvat 1600-luvun Espanjaan, aikaan, jolloin katolinen kirkko oli jo myöntänyt tieteen olemassaolon. Kuninkaana oli Felipe IV. Paikkana on Madridin kylä, jossa tuohon aikaan oli noin 125 000 asukasta. Sarjan fiktiivisiä päähenkilöitä ovat muun muassa Gonzalo, Hernán ja Saturno.


title: Águila Roja

text: Sarja sijoittuu 1600-luvun Espanjaan ja sen päähenkilö on Águila Roja, jota näyttelee David Janer. Hän on oikeudenmukainen ja taistelee sortoa vastaan, puolustaen köyhien oikeuksia. Hän haluaa myös paljastaa salaliiton, joka on murhannut hänen nuoren vaimonsa. Tässä seikkailusarjassa on paljon vehkeilyä, juonittelua, urheutta, jaloutta, ystävyyttä, rakkaussuhteita ja ripaus huumoria.


title: Águila Roja

text: Seikkailua, aatelisten juonittelua ja rakkautta sisältävä sarja on tarkoitettu koko perheelle. Päähenkilö on säyseä opettaja, joka päättää toimia sen jälkeen, kun hänen vaimonsa murhataan hämärissä olosuhteissa. Tämän päätöksen johdosta hän elää kaksoiselämää: päivisin hän on opettaja ja öiseen aikaan hän muuttuu sankariksi, joka väsymättä etsii vaimonsa murhan syyllisiä. Samanaikaisesti hän taistelee ilkeä komissaarin harjoittamaa terroria ja sortoa vastaan. Komissaari Hernán on erään salaliiton palveluksessa, joka yrittää syöstä kuninkaan vallasta. Komissaaria näyttelee Francis Lorenzo.


title: Águila Roja

text: Águila Roja on oikealta nimeltään Gonzalo de Montalvo. Gonzalo on jäänyt kolmen roolin puristuksiin: mies, isä ja öisin sankari. Kaksi naista taistelee hänen rakkaudestaan samalla kun hän itse kärsii vaimonsa kuoleman johdosta. Samanaikaisesti Gonzalo yrittää voittaa oman poikansa, Alonson, luottamuksen ja arvostuksen. Komissaarin heltymätön vaino häiritsee häntä Águila Rojana.


title: Águila Roja

text: Ainoastaan Gonzalon uskollinen palvelija ja salaperäinen munkki tietävät Águila Rojan todellisen identiteetin. Ei edes hänen poikansa, joka ihailee tätä salaperäistä sankaria, tiedä isänsä salaisuutta, vaikka he asuvat saman katon alla. Humoristisen puolen sarjaan tuo Águila Rojan veijarimainen palvelija ja ystävä Sátur, joka alati puuttuu muiden asioihin. Sáturin roolia näyttelee Javier Gutiérrez.


title: Águila Roja

text: Sarjasta on esitetty kolme kautta, 39 jaksoa. Se on ollut erittäin suosittu Espanjassa ja ensimmäisellä jaksolla oli jopa 5 miljoonaa katsojaa


title: Betty Hutton

text: Betty Hutton (26. helmikuuta 1921 Battle Creek, Michigan – 11. maaliskuuta 2007 Palm Springs, Kalifornia) oli yhdysvaltalainen näyttelijä. Hän aloitti esiintymisen jo lapsena laulamalla ensin kadulla elättääkseen perhettään ja 13-vuotiaana hän esiintyi eri yhtyeiden solistina. Broadway-debyyttinsä Hutton teki 1940 ja vuotta myöhemmin hän solmi elokuvasopimuksen Paramount Picturesin kanssa. Huttonin ensimmäinen elokuva oli vuonna 1942 valmistunut "Laivasto kuhertelee". Hänen myöhempiin elokuviinsa kuuluvat muun muassa "Annie mestariampuja" vuodelta 1950 ja kaksi vuotta myöhemmin valmistunut "Suuri maailmansirkus". Hutton vaati vuonna 1952 silloista aviomiestään koreografi Charles O'Currania elokuviensa ohjaajaksi. Paramountilla ei suostuttu vaatimukseen, joten Hutton irtisanoi sopimuksensa studion kanssa. Lopun näyttelijäuransa ajan hän esiintyi satunnaisesti teatterissa ja yhdessä elokuvassa. Hutton on saanut tähden Hollywood Walk of Famelle.


title: Euroopan unionin kilpailuoikeudellinen kanne Microsoftia vastaan

text: Euroopan Unionin nostama kilpailuoikeudellinen kanne Microsoftia vastaan on Euroopan komission vuonna 2004 nostama kanne ohjelmistovalmistaja Microsoftia vastaan. Komissio epäili Microsoftia määräävän markkina-aseman väärinkäytöstä. Tapaus sai alkunsa Novellin vuonna 1993 tekemästä valituksesta Microsoftin käyttöoikeussopimuksia kohtaan ja johti lopulta päätökseen, jonka mukaan Microsoftin oli julkaistava osia palvelintuotteistaan ja julkaistava Microsoft Windows -käyttöjärjestelmästä versio, jossa ei ollut mukana Windows Media Player -ohjelmistoa.


text: Vuonna 1993 Novell väitti Microsoftin haittaavan kilpailijoidensa toimintaa. Valitus keskittyi sen aikaisiin lisensointikäytäntöihin, joiden mukaan Microsoft oli oikeutettu royalti-maksuun jokaisesta myydystä tietokoneesta riippumatta siitä, oliko tietokoneessa mukana Windows-käyttöjärjestelmä vai ei. Vuonna 1994 Microsoft lopetti osan käytännöistään.


text: Sun Microsystems liittyi jupakkaan vuonna 1998, kun se valitti siitä, että joistakin Windows NT -käyttöjärjestelmän rajapinnoista ei ollut saatavilla tietoja. Tapaus laajeni entisestään, kun EU ryhtyi tutkimaan, miten suoratoistossa käytettävää teknologiaa oli integroitu osaksi Windowsia.


text: Viitaten yhä toistuviin väärinkäytöksiin, EU teki alustavan päätöksen vuonna 2003 ja määräsi Microsoftin tarjoamaan käyttäjille version Windowsista, jossa ei ollut mukana Windows Media Player -ohjelmistoa. Lisäksi Microsoftin oli toimitettava tiedot, jotta kilpailijat pystyisivät tekemään sovelluksia, jotka toimivat täydellisesti sekä Windowsin työpöytä- että palvelinversioissa. Maaliskuussa 2004 EU määräsi Microftin maksamaan 497 miljoonaa euroa sakkoa. Sakko oli suurin EU:n siihen saakka määräämä.


text: Seuraavassa kuussa Microsoft julkaisi musertavan arvion päätöksestä. Arviossa mainittiin muun muassa, että komissio pyrkii luomaan uutta lakia, jolla on negatiivinen vaikutus immateriaalioikeuksiin ja hallitsevassa asemassa olevien yritysten kykyyn luoda innovaatioita. Microsoft maksoi sakon kokonaisuudessaan heinäkuussa 2004.


text: Vuonna 2004 Neelie Kroes nimitettiin Euroopan komission kilpailuasioista vastaavaksi komissaariksi. Yksi hänen ensimmäisistä tehtävistään oli valvoa Microsoftin saaman sakon toimeenpano. Kroes on avointen standardien ja avoimen lähdekoodin kannattaja, ja pitää niitä kaupallisia vaihtoehtoja parempana.


text: Microsoft on toimittanut komission päätöksen kanssa yhteensopivan version Windows XP -käyttöjärjestelmästä. Järjestelmä nimettiin Windows XP N:ksi. Vastauksena päätöksen vaatimukseen koskien palvelinkäyttöjärjestelmien toimintaan liittyvää tiedonsaantia, Microsoft julkaisi Windows Server 2003 -version lähdekoodin Work Group Server Protocol Program -ohjelman jäsenilleen, mutta ilman määrittelyitä. Microsoft jätti myös aiheesta valituksen, ja EU piti viikon mittaisen kuulemisen.


text: Kesäkuussa 2006 Microsoft kertoi, että se on ryhtynyt toimittamaan EU:lle sen vaatimia tietoja, mutta BBC:n mukaan oli liian myöhäistä.


text: 12. heinäkuuta 2006 EU määräsi Microsoftille ylimääräisen 280,5 miljoonan euron sakon, joka kasvoi päivittäin korkoa 1,5 miljoonaa euroa ajalta 16. joulukuuta 2005 – 20. kesäkuuta 2006. EU uhkasi korottaa maksua 3 miljoonaan euroon päivältä alkaen 31. heinäkuuta 2006.


text: 17. syyskuuta 2007 Microsoftin tekemä valitus hylättiin. 497 miljoonan euron sakko jäi voimaan samoin kuin vaatimukset koskien palvelinkäyttöjärjestelmien yhteensopivuuden takaamiseksi tarvittavia tietoja ja Media Player -ohjelmiston integrointia. Microsoftin oli lisäksi maksettava 80 % komission oikeudenkäyntikuluista ja komission oli maksettava 20 % Microsoftin oikeudenkäyntikuluista. Oikeus kuitenkin hylkäsi alkuperäisen päätöksen vaatimuksen riippumattomasta valvontaelimestä, jolla olisi rajoittamaton pääsy yrityksen sisäisiin tietoihin. 22. lokakuuta 2007 Microsoft ilmoitti noudattavansa päätöstä, eikä se tulisi tekemään uutta valitusta.


text: Microsoft ilmoitti, että se tulisi vaatimaan 0,4 % myytyjen tuotteiden hinnasta royalti-maksuna (suunnitellun 5,95 % sijasta). Vaatimus koski vain yhteensopivien kaupallisia ohjelmistojen myyjiä. Microsoft lupasi olla vaatimatta maksuja yksittäisiltä avoimen lähdekoodin ohjelmistojen kehittäjiltä. Tätä päätöstä edelsi 280,5 miljoonan euron sakko ajalta 21. kesäkuuta 2006 – 21. lokakuuta 2007. Yhteensopivuuden takaamiseksi tarvittava tieto on saatavilla 10 000 euron kertamaksua vastaan.


text: 27. helmikuuta 2008 EU määräsi Microsoftille 899 miljoonan euron sakon, koska se ei ollut toiminut komission päätöksen mukaisesti. Tämä oli EU:n suurin kilpailuoikeudellinen sakko vuoteen 2009 saakka, jolloin Intel sai 1,06 miljardin euron sakon. Microsoftin saamaa sakkoa edelsi 280,5 miljoona euron sakko ajalta 21. kesäkuuta 2006 – 21. lokakuuta 2007. 9. toukokuuta 2008 Microsoft jätti Euroopan unionin yleiseen tuomioistuimeen vetoomuksen sakon kumoamiseksi.


text: Toukokuussa 2008 EU ilmoitti ryhtyvänsä tutkimaan Microsoft Officen käyttämän OpenDocument-tiedostomuodon yhteensopivuutta.


text: Tammikuussa 2009 Euroopan komissio ilmoitti, että se ryhtyy tutkimaan Internet Explorerin ja Windows-käyttöjärjestelmän yhteenliittämistä. Komission mukaan Microsoft pyrki sitomaan Windows-käyttäjät käyttämään omaa selaintaan ja tämä aiheutti epäreilua kilpailua selainvalmistajien välillä. Vastauksena Microsoft ilmoitti, että se ei tulisi liittämään Internet Explorer -selainta osaksi Windows 7 -käyttöjärjestelmän Euroopassa myytävää versiota Windows 7 E.


text: 16. joulukuuta 2009 Euroopan unioni hyväksyi Microsoftin tarjoaman ratkaisun eri selainten lataamiseksi. Käyttäjä voi ladata haluamansa selaimen ruudulla näkyvista vaihtoehdoista.


text: Maaliskuussa 2013 Microsoft sai Euroopan unionilta 561 miljoonan euron sakot rikottuaan lupauksensa hoitaa asia kuntoon. Euroopan unionin komission mukaan yhtiö ei ole tarjonnut Windows-käyttäjille mahdollisuutta valita vapaasti nettiselaintaan.


title: Siurilan puisto

text: Siurilan puisto on Forssassa Haudankorvan kaupunginosassa Viksbergin kerrostaloalueella sijaitseva laaja puistoalue. Puiston pinta-ala on 80 363 m², ja siellä kasvaa muun muassa lehtikuusia. Puistossa on kaksi lampea, joista toisessa on suihkulähde.


title: Siurilan puisto

text: Puisto sijaitsee Viksbergin keskiosassa Helsingintien ja Siurilankadun välisellä alueella kerrostalojen ympäröimänä. Puiston laidoilla sijaitsevia rakennuksia ovat päiväkoti, Kuhalan koulu, Viksbergin ostoskeskus sekä nuoriso- ja asukastalo Vikspirtti. Asukastalossa toimii Viksbergin asukasyhdistys, koululaisten iltapäiväkerho ja monikulttuurinen perhekerho. Vikspirtin lähellä on myös leikkipaikka.


title: Arttu Wiskari (albumi)

text: Arttu Wiskari on laulaja Arttu Wiskarin 15. kesäkuuta 2011 julkaistu debyyttialbumi. Sen julkaisi Warner Music Finland ja sen on tuottanut Olli Saksa. Albumia myytiin kolmessa viikossa 10 000 kappaletta ja se ylitti kultarajan. Albumi myös nousi Suomen virallisen albumilistan kärkeen (31/2011).


title: Arttu Wiskari (albumi)

text: Albumin introssa Vesa-Matti Loiri lausuu sanat: ”Hyvät naiset ja herrat, Arttu Wiskari yhtyeineen.”


title: Arttu Wiskari (albumi)

text: Albumin ensimmäinen single ”Mökkitie” julkaistiin kesällä 2010 viikkoa ennen juhannusta. Se sijoittui Suomen virallisella latauslistalla 10. sijalle ja vietti listalla yhteensä kymmenen viikkoa (48/2010).


title: Arttu Wiskari (albumi)

text: Albumin toinen single ”Tuntematon potilas” julkaistiin 16. toukokuuta 2011. Kappale sijoittui The Voicen Kesähitti 2011 -äänestyksessä 11:nneksi. Myös "Tuntemattomasta potilaasta" on kuvattu musiikkivideo.


title: Arttu Wiskari (albumi)

text: Albumin muina singleinä on julkaistu kappaleet ”Sorateiden sankarit” ja ”Terveiset lattianraosta”.


title: Banachin tulitikkuongelma

text: Banachin tulitikkuongelma on klassisen todennäköisyyslaskennan tehtävä, joka on kunnianosoitus Stefan Banachille. Matemaatikko Hugo Steinhaus kertoi, että ongelman inspiraation lähteenä oli ollut Banachin tupakointi, ja koska nimestä tuli kirjallisuudessa niin suosittu, hän päätti olla muuttamatta ongelman nimeä.


title: Banachin tulitikkuongelma

text: Kuvitellaan tilanne, jossa matemaatikko kantaa aina yhtä tulitikkurasiaa oikeassa taskussaan ja yhtä tulitikkurasiaa vasemmassa taskussaan. Kun hän tarvitsee tulitikun, hän valitsee toisen taskuista sattumanvaraisesti, käyttää yhden tulitikun ja laittaa rasian taskuun katsomatta, kuinka monta tulitikkua rasiaa jäi. Tarkastellaan tilannetta, jossa matemaatikko huomaa ensimmäisen kerran, että toinen rasioista on tyhjä. Oletetaan, että alun perin molemmissa rasioissa on täsmälleen formula_1 tulitikkua. Mikä on todennäköisyys, että toisessa rasiassa on täsmälleen formula_2 tikkua (formula_3) silloin, kun matemaatikko havaitsee toisen rasian olevan tyhjä?


title: Banachin tulitikkuongelma

text: Olkoon vasemman taskun valinta ”onnistuminen” ja oikean taskun valinta ”epäonnistuminen”. Huomataan, että vasemman taskun rasia on tyhjä hetkellä, kun oikean taskun rasiassa on täsmälleen "k" tikkua jos ja vain jos täsmälleen "N"−"k" epäonnistumista tapahtuu ennen onnistumista "N"+1. Taskun valinnan todennäköisyys on "p" = 1/2, joten saamme negatiivisella binomijakaumalla todennäköisyydeksi


title: Banachin tulitikkuongelma

text: Sama todennäköisyys pätee myös sille, että oikean taskun ollessa tyhjä vasemmassa on "k" tikkua. Täytyy siis laskea tapaukset yhteen, joten vaadittu todennäköisyys on


title: Banachin tulitikkuongelma

text: Numeerisia arvoja, kun alkuperäinen tulitikkumäärä on formula_6, nähdään seuraavasta taulukosta. formula_7 on todennäköisyys sille, että rasiassa on formula_2 tikkua. formula_9 on todennäköisyyksien summa.


title: Ruumiinrakenne

text: Ihmisen ruumiinrakenne on monimutkainen ilmiö. Ihmisen rakenteen muodon määrittävät pääasiassa luuston rakenne, lihaksisto ja rasvakudos. Luusto kasvaa ja muokkautuu aikuisikään saakka, mutta pysyy tämän jälkeen lähes muuttumattomana.


title: Ruumiinrakenne

text: Puberteetin aikana tapahtuu kehon erilaistuminen sukupuolen mukaan. Aikuisen ihmisen kehossa lihasmäärä voi erota riippuen fyysisen harjoittelun määrästä. Rasvapitoisuus voi vaihdella hormonaalisista vaihteluista johtuen. Perimä vaikuttaa suuressa määrin kehon rakenteen muodostumiseen.


title: Ruumiinrakenne

text: Kehon rakenteella on merkitys kehon asentoon ja liikkumiseen. Sillä on myös suuri merkitys parinmuodostuksessa johtuen siitä, että kehonrakenne viestii yksilön hormonitasoista puberteetin aikana. Miellyttävä ulkomuoto viestii myös hyvästä terveydentilasta ja ruumiin hyvästä fyysisestä kunnosta.


title: Lennetään!

text: Lennetään! ("Come Fly With Me") on englantilainen komediasarja kuvitteellisen lentokentän sekä kolmen eri lentoyhtiön arjesta. Sarjan ovat luoneet Matt Lucas ja David Walliams, jotka myös esittävät suurimman osan sarjan roolihahmoista. Ohjelma on tyyliltään pseudodokumentti, ja se parodioi lentokentistä tehtyjä televisio-ohjelmia, kuten "Lentokenttä" ja "Lentokentällä".


title: Lennetään!

text: "Lennetään!" esitettiin BBC One -kanavalla joulukuusta 2010 alkaen. Suomessa sarjan on esittänyt Yle TV1. Tammikuussa 2011 BBC ilmoitti tilanneensa sarjalle toisen tuotantokauden, mutta se ei lopulta toteutunut. Walliamsin mukaan Lucas ei ollut halukas tekemään toista kautta.


title: Lennetään!

text: Sarja julkaistiin DVD:llä 21. marraskuuta 2011.


title: Lennetään!

text:
Kuvitteellisen halpalentoyhtiö FlyLo:n skandaalinkäryinen toimitusjohtaja, joka tunnetaan lukuisista eri tavoistaan vähentää lentoyhtiönsä kustannuksia.
Vahvasti uskonnollinen kahvilanpitäjä, joka joutuu usein sulkemaan kahvilansa milloin kahvin, maidon, sokerin tai asiakkaiden mystisten katoamisten myötä. Hän kuluttaa usein vapaa-aikaansa lentokentällä.
FlyLo:n matkaselvitysvirkailijat.
Great British Air -lentoyhtiön asiakaspalvelija. Pyörittää myös omaa hyväntekeväisyysjärjestöä "WishWings", jonka sairaille lapsille tarkoitetut varat päätyvät usein Moseksen omaan käyttöön.
Avoimesti homoseksuaali stuertti irlantilaisessa halpalentoyhtiössä "Our Lady Air". Hän tavoittelee vuoden stuertti -palkintoa.
FlyLo:n matkustajapariskunta, jonka matkat ovat aina katastrofeja. Eräällä matkalla lentokoneesta loppuu bensa, jonka takia kanssamatkustajat päättävät syödä Peterin jalan. Judith on äänessä suurimman osan ajasta, eikä Peter saa juurikaan vaimoltaan suunvuoroa.
Rasistinen tullivirkailija, joka esimerkiksi yritti evätä maahan pääsyn Puolan suurlähettiläältä.
Great British Air -lentoyhtiön ensimmäinen lentäjäpariskunta. Simon petti Jackieta lentoemännän kanssa, josta Jackie väittää päässeensä yli. Todellisuudessa Jackie kouluttautui lentäjäksi juuri sen takia, että pystyy vahtimaan Simonia. Kerran Simon ja Jackie eivät lennä yhdessä, ja varmistaakseen ettei Simon petä häntä, Jackie hankkii äidilleen lipun koneeseen jota Simon lentää.
FlyLo:n työntekijä, joka haaveilee elokuvaohjaajan urasta.
Skotlantilainen Happy Burgerin työntekijä, joka työskentelee lentokentällä päästäkseen lentäjäksi. Tommy kärsii lentopelosta. Hän on myös ihastunut Melodyyn.
Lentokentän paparazzit.
Lentokentän poliisit, jotka muun muassa pidättävät miehen jolla on huumeita, ja maistavat kaikki huumeet läpi selvittääkseen mitä ne ovat.
Great British Air -lentoyhtiön ykkösluokan lentoemäntä, joka halveksii turistiluokkaa ja sen matkustajia. Eräässä jaksossa Penny komennetaan avuksi turistiluokkaan, koska ykkösluokka on tyhjä (sen kaksi ainoaa matkustajaa eivät saapuneet lennolle). Toisessa jaksossa taas Penny poistaa pariskunnan ykkösluokasta "sopimattoman käytöksen" takia (pariskunta pyysi kanssamatkustajia ottamaan kuvan heistä). Heidät lähetetään Guantanamo Bayn vankileirille.
Isä ja poika tavaralastaajat, jotka varastavat tavaroita matkustajien laukuista.
Kaksi japanilaista opiskelijatyttöä, jotka ovat lentäneet Britanniaan vain tavatakseen näyttelijä Martin Clunesin.
Lentokentän avustaja, joka auttaa pyörätuolimatkustajia. Corinne vammautui ja joutui pyörätuoliin, mutta sai pitää työpaikkansa oikeuden pääksellä. Corinnen avustaja Bob työntää häntä.


title: Mustikkakehrääjä

text: Mustikkakehrääjä ("Phyllodesma ilicifolium") on harvinaisehko varhaisen kevään yöperhoslaji.


title: Mustikkakehrääjä

text: Mustikkakehrääjä muistuttaa tyypillisessä lepoasennossaan huomattavasti enemmän kuollutta lehteä kuin hyönteistä. Etusiivet ovat pohjaväriltään punertavan ruskeat, ja niiden poikki kulkee kolme, epäselvää tummanharmaata poikkiviirua. Siiven keskellä erottuu tummanharmaa laikku ja himmeä, tumma keskitäplä. Siipien kärkiosa on tummanharmaa. Takasiivet ovat tummanharmaat, ja niiden keskellä on vaaleampi vyöhyke. Siipiripset ovat valkoiset, siipisuonten kohdalta tummat, minkä vuoksi siipien ulkoreuna vaikuttaa mutkittelevalta. Naaraat ovat koiraita raskasrakenteisempia ja siipien kuviointi on vähemmän selkeää. Ruumis on tuuhean, punertavanruskean karvotuksen peitossa. Siipiväli on koiraalla 26–38 mm ja naaraalla 29–45 mm.


title: Mustikkakehrääjä

text: Levinneisyys ulottuu Pohjois-Espanjasta Euroopan poikki Altaille saakka. Laji vaikuttaa taantuneen viimevuosina suuressa osassa levinneisyysaluettaan. Mustikkakehrääjä on jokseenkin harvinainen laji, jonka havainnot Suomessa painottuvat voimakkaasti etelärannikolle ja Etelä-Karjalaan sekä Etelä-Pohjanmaalta Pohjanlahden rannikon suuntaisesti Etelä-Lappiin ulottuvalle vyöhykkeelle. Keski-Suomen sisämaasta havaintoja on vain vähän ja Ahvenanmaalta se puuttuu kokonaan. Perhoset lentävät varsin lyhyenä aikavälinä toukokuun alkupuoliskolta toukokuun loppuun.


title: Mustikkakehrääjä

text: Mustikkakehrääjä elää pääasiassa rehevissä havu-, lehti- ja sekametsissä ja niiden laitamilla, kunhan pohjakasvillisuudessa on runsaasti mustikkaa. Molemmat sukupuolet lentävät yöllä eivätkä nollan tienoilla olevat yölämpötilat vaikuta haittaavan lentoa. Naaraat aloittavat pian pimeän laskeuduttua, mutta koiraat usein vasta puolen yön jälkeen. Koiraat tulevat helposti kirkkaiden valojen luokse, naaraat vain harvoin. Laji on harvoin kovin runsaslukuinen, ja sitä tavataan tavallisesti vain yksitellen.


title: Mustikkakehrääjä

text: Parittelun jälkeen naaras munii 100–170 munaa yksitellen ravintokasvien oksille ja lehdille. Toukka kuoriutuu vajaata kuukautta myöhemmin ja elää erakkona. Vanhemmat toukat ovat yöaktiivisia ja viihtyvät varvikossa lähellä maanpintaa, ja niitä tapaakin helpoimmin pajuilta. Toukka on täysikasvuinen heinä-elokuun vaihteessa ja se tekee vaalean kotelokopan yhtensidottujen lehtien väliin. Kotelo putoaa myöhemmin lehtien mukana maahan. Toukka erittää kotelokopan sisäpinnalle valkoista, jauheeksi kuivuvaa nestettä. Kotelo talvehtii.


title: Mustikkakehrääjä

text: Toukka elää enimmäkseen mustikalla ("Vaccinium myrtillus"), mutta harvemmin myös muilla varvuilla. Sitä tavataan myös pajuilla ("Salix").


title: Kevin Cossom

text: Kevin Cossom (s. 2. syyskuuta 1984 Philadephia, Pennsylvania) on yhdysvaltalainen laulaja, tuottaja ja sanoittaja. Hän asuu nykyään Floridan Orlandossa. Hän on tehnyt sanoituksia muun muassa Keri Hilsonille. Hänen debyyttialbuminsa on tulossa ”piaikkoin”.


title: Vantaan maraton

text:
Vantaan maraton on Vantaan Viertolan kaupunginosan Tikkurilan urheilupuistossa sen ympäristössä juostava maratontapahtuma. Täysimittaisen maratonin lisäksi tapahtuman yhteydessä juostaan lyhyempiä matkoja, kuten puolimaraton ja 1/4-maraton eli runsaan kymmenen kilometrin mittainen Fun Run. Maraton on toteutettu 10,5 kilometrin mittaisena pääosin kestopäällystetietä pitkin kulkevana reittinä, jota kierretään valitusta matkasta riippuen 1, 2 tai 4 kertaa. Reitti kulkee Vantaan Viertolan, Koivuhaan, Ruskeasannan, Simonkylän, Hiekkaharjun ja Tikkurilan kaupunginosien kautta.
Vuonna 2016 Vantaan maraton järjestetään 8. lokakuuta 2016. Järjestäjänä toimii Vantaan seurayhtymä (VSY), jonka muodostavat Kenttäurheilijat-58, Korson Kunto ja Vantaan Salamat.


title: Vantaan maraton

text: Vantaan maraton on järjestetty vuosittain vuodesta 1994 alkaen ja se juostaan yleensä lokakuun alkupuolella. Se on Suomen suurimpia maratontapahtumia, jossa vuonna 2010 maaliin pääsi 1 447 juoksijaa, joista 578 juoksi täysmaratonin. Vuonna 2012 Vantaan maratonilla kilpailtiin myös matkan Suomen mestaruudesta.


title: Vantaan maraton

text: Mikäli osallistuja ilmoitautuu tapahtumaan kuukauden ennen tapahtumaa, oli Vantaan maraton Helsingin Sanomien vertailun mukaan 60 euron maksullaan Suomen edullisimpia täysmittaisia maratonjuoksutapahtumia vuonna 2016. Monesta juoksutapahtumasta oli tosin mahdollista saada hieman alennusta opiskelija- tai Juoksija-kortilla.


title: Jyrki Richt

text: Jyrki Richt on suomalainen toimittaja sekä Yleisradion ajakohtaisjournalismin päällikkö. Hän sai vuonna 2010 Suuren Journalistipalkinnon vuoden journalistisesta teosta yhdessä Taina Kanervan, Salla Paajasen sekä Reeta Kivihalmen kanssa.


title: NHL-kausi 2011–2012

text:
NHL-kausi 2011–2012 on NHL:n 94. kausi. Kaudella pelaa 30 joukkuetta. Talousongelmien vuoksi Atlanta Thrashers myytiin ja Atlantan tilalla aloitti Winnipeg Jets.
Runkosarjakausi alkoi 6. lokakuuta 2011 ja päättyi 7. huhtikuuta 2012. Kahtena runkosarjan alkua seuraavana päivänä, 7. ja 8. lokakuuta, pelattiin yhteensä neljä runkosarjaottelua Euroopassa. Ruotsissa pelattiin New York Rangersin ja Los Angeles Kingsin sekä Rangersin ja Anaheim Ducksin väliset ottelut, Suomessa Ducksin ja Buffalo Sabresin välinen ottelu ja Saksassa Sabresin ja Kingsin välinen ottelu.


title: NHL-kausi 2011–2012

text: Mestaruuden vei Los Angeles Kings, joka kukisti New Jersey Devilsin loppuottelusarjassa voitoin 4–2. Näin Kingsistä tuli ensimmäinen oman konferenssinsa viimeiseltä pudotuspeleihin oikeuttavalta sijalta NHL:n pudotuspeleihin päässyt joukkue, joka on kyennyt voittamaan Stanley Cupin. Kyseessä oli Los Angeles Kingsin ensimmäinen Stanley Cup -mestaruus. Kingsistä tuli yhdeksäs mestaruuteen yltänyt joukkue NHL:ssä yhdeksän peräkkäisen pelatun kauden aikana. Mestarien vaihtuvuus ei ollut ollut yhtä suurta yhdeksän kauden aikana missään muussa neljästä Pohjois-Amerikan merkittävimmästä urheilun ammattilaissarjasta, joihin luetaan NBA, MLB, NFL ja NHL.


title: David Lewis-Williams

text: James David Lewis-Williams (s. 1934 Kapkaupunki, Etelä-Afrikka) on eteläafrikkalainen tieteilijä. Hän on johannesburgilaisen Witwatersrandin yliopiston kognitiivisen arkeologian emeritusprofessori.


title: David Lewis-Williams

text: Lewis-Williams on perehtynyt erityisesti sanien eli busmannien kulttuuriin, varsinkin taiteeseen ja uskonkäsityksiin. Hän on teoksellaan "Believing and Seeing: Symbolic Meaning in Southern San Rock Paintings" vaikuttanut merkittävästi siihen, miten tutkijat nykyisin ymmärtävät san-kansan taidetta.


title: Kunnallisvaalit 1919

text: Vuoden 1919 kunnallisvaalit olivat toiset Suomessa järjestetyt kunnallisvaalit. Osissa kunnista ensimmäisiä vaaleja ei ehditty järjestää vuoden 1918 lopulla vaan vasta seuraavan vuoden alussa. Kokonaan uudet kunnallisvaalit järjestettiin kuitenkin vuoden 1919 lopulla.


title: Kunnallisvaalit 1919

text: Sisällissodasta johtuneen tilanteen takia vuoden 1919 kunnallisvaalit olivat joissain kunnissa ensimmäiset, joissa oli mukana sosialisteja.


title: Kunnallisvaalit 1920

text: Vuoden 1920 kunnallisvaalit olivat kolmannet Suomessa järjestetyt kunnallisvaalit. Muun muassa Tampereella järjestettiin vuonna 1920 kahdet kunnallisvaalit, sillä vuoden 1919 vaaleja ei ehditty järjestämään teknisistä syistä. Varsinaisten vuoden 1920 kunnallisvaalien äänestyspäivät olivat joulukuussa.


title: Glottaali

text: Glottaali on konsonantti, jonka tuottamisessa ainoastaan äänirako on olennainen. Supraglottaalisen ääntöväylän muoto taas määräytyy automaattisesti äänneympäristön mukaan. Jos äänirako hetkeksi suljetaan, tuloksena on klusiilimainen, luontaisesti soinniton konsonanttiäänne. Jos taas äänirako on vain vähän auki tai "vuotaa", syntyy henkäysäänne, joka tavallisesti luokitellaan frikatiiviksi.


title: Glottaali

text: Kansainvälinen foneettinen aakkosto (IPA) luettelee kolme glottaalia:


title: August Tammekann

text: August Ferdinand Tammekann (vuoteen 1921 "Jürgenson", 14. syyskuuta 1894 Tallinna, Viro – 23. helmikuuta 1959 Heinola, Suomi) oli virolainen, myös Suomessa vaikuttanut maantieteilijä. Tammekann toimi maantieteen professorina Tarton yliopistossa vuosina 1934–1940 ja Helsingin yliopistossa vuosina 1953–1959.


title: August Tammekann

text: Tartossa sijaitseva, Alvar Aallon suunnittelema Villa Tammekann valmistui vuonna 1932 Tammekannin perheen kodiksi. Nykyään rakennuksessa toimii Turun yliopiston ja Tarton yliopiston yhteistyökeskus Granö-keskus, joka on nimetty Tarton yliopistossa maantieteen professorina toimineen suomalaisen maantieteilijän J. G. Granön mukaan.


title: Aloysius Balina

text: Aloysius Balina (21. kesäkuuta 1945 – 6. marraskuuta 2012) oli tansanialainen roomalaiskatolinen piispa. Hänet vihittiin papiksi Shinyangan hiippakuntaan 27. kesäkuuta 1971. Hänet nimitettiin Geitan hiippakunnan piispaksi 8. marraskuuta 1984, ja piispaksi vihkiminen seurasi 6. tammikuuta 1985. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Duraisamy Simon Lourdusamy.


title: Aloysius Balina

text: 8. elokuuta 1997 Balina sai nimityksen Shinyangan hiippakunnan piispaksi. Hän kuoli 67-vuotiaana virassa maksasyöpään.


title: Carlingford Lough

text: Carlingford Lough (, ulsterinskotiksi "Carlinford Loch" tai "Cairlinfurd Loch") on vuono Pohjois-Irlannin ja Irlannin rajalla. Vuonon päähän laskee Newryjoki. Se yhdistää vuonon Newryn kanavan kautta Newryn kaupunkiin.


title: Damian Dalu

text: Damian Dalu (s. 26. huhtikuuta 1955) on tansanialainen roomalaiskatolinen piispa. Hänet vihittiin papiksi Geitan hiippakuntaan 15. marraskuuta 1984 ja nimitettiin sen piispaksi 14. huhtikuuta 2000. Piispaksi vihkiminen seurasi 30. heinäkuuta. Pääkonsekraattorina toimi Polycarp Pengo, jota avustivat Aloysius Balina ja Tarcisius Ngalalekumtwa.


title: Moville

text: Moville ( eli "Bun an Phobail") on rannikkokaupunki Donegalin kreivikunnassa Inishowenin niemellä, lähellä Irlannin saaren pohjoiskärkeä. Siellä sijaitsee Movillan luostari.


title: Tarcisius Ngalalekumtwa

text: Tarcisius Ngalalekumtwa (s. 25. lokakuuta 1948) on tansanialainen roomalaiskatolinen piispa. Hänet vihittiin papiksi Iringan hiippakuntaan 17. huhtikuuta 1973 ja nimitettiin Sumbawangan hiippakunnan koadjuuttoripiispaksi 14. marraskuuta 1988. Piispaksi vihkiminen seurasi 6. tammikuuta 1989. Pääkonsekraattorina toimi paavi Johannes Paavali II, jota avustivat Edward Idris Cassidy ja José Tomás Sánchez.


title: Tarcisius Ngalalekumtwa

text: 21. marraskuuta 1992 Ngalalekumtwa sai nimityksen Iringan piispaksi. 15. toukokuuta 2013 hänet nimitettiin lisäksi apostoliseksi hallitsijaksi Songean arkkihiippakuntaan.


title: Brant Bailey

text: Brant Bailey (s. 20. kesäkuuta 1977) on yhdysvaltalainen koripalloilija. Isona tai pienenä laitahyökkääjänä tai sentterinä pelaava Bailey on University of Wisconsinin kasvatti. Hän edustaa suomalaista Korisliigassa pelaavaa Namika Lahtea, johon hän siirtyi Tampereen Pyrinnöstä marraskuussa 2011. Bailey on pelannut myös muun muassa Saksan ja Belgian pääsarjoissa.


title: Severine Niwemugizi

text: Severine Niwemugizi (s. 3. kesäkuuta 1956) on tansanialainen roomalaiskatolinen piispa. Hänet vihittiin papiksi Rulengen hiippakuntaan (vuodesta 2008 Rulenge–Ngara) 16. joulukuuta 1984 ja nimitettiin sen piispaksi 8. marraskuuta 1996. Piispaksi vihkiminen seurasi 16. helmikuuta 1997. Pääkonsekraattorina toimi Anthony Peter Mayalla, jota avustivat Paul R. Ruzoka ja Aloysius Balina.


title: Paul R. Ruzoka

text: Paul R. Ruzoka (s. 1948) on tansanialainen roomalaiskatolinen arkkipiispa. Hänet vihki papiksi Kigoman hiippakuntaan Alphonse Daniel Nsabi 20. heinäkuuta 1975, ja hänet nimitettiin Kigoman piispaksi 10. marraskuuta 1989. Piispaksi vihkiminen seurasi 6. tammikuuta 1990. Pääkonsekraattorina toimi paavi Johannes Paavali II, jota avustivat Giovanni Battista Re ja Miroslav Stefan Marusyn.


title: Paul R. Ruzoka

text: Ruzoka sai 25. marraskuuta 2006 nimityksen Taboran arkkipiispaksi, ja hänet asetettiin tähän virkaan 28. tammikuuta 2007.


title: Protase Rugambwa

text: Protase Rugambwa (s. 31. toukokuuta 1960) on tansanialainen roomalaiskatolinen piispa. Hänet vihki papiksi Rulengen hiippakuntaan paavi Johannes Paavali II 2. syyskuuta 1990. Hän sai 18. tammikuuta 2008 nimityksen Kigoman piispaksi. Hänet vihki piispaksi 13. huhtikuuta 2008 Polycarp Pengo, jota avustivat Robert Sarah ja Paul R. Ruzoka.


title: Hidžra (islam)

text: Hidžra (arab. هِجْرَة) tarkoittaa islamissa profeetta Muhammadin muuttoa Mekasta Medinaan vuonna 622.


title: Hidžra (islam)

text: Muhammad perusti Medinaan islamilaisen valtion, ja islamilainen ajanjakso alkaa siitä. Tapahtumaa ei juhlisteta islamin piirissä erityisesti. Siitä lähtien islam on muodostanut yhteisön, jossa maallinen ja uskonnollinen yhdistyvät. Muhammad katkaisi siteet omaan heimoonsa ja osoitti sillä, että heimo ja suku eivät ole tärkeitä, vaan siteet islamiin.


title: Cathal Brugha Barracks

text: Cathal Brugha Barracks on Irlannin maavoimien varuskunta Rathminesissa Dublinissa. Se on samalla Irlannin asevoimien tärkein tukikohta, jossa on Itäisen maanpuolustusalueen esikunta sekä sota-arkisto.


title: Cathal Brugha Barracks

text: Varuskunta on perustettu vuosien 1810 ja 1815 välisenä aikana, jolloin sen nimenä on Portobello Barracks. Varuskunta sai alkuperäisen nimensä Sir Francis Draken panamalaisen Portobellon kaupungin ryöstön muistoksi. Se oli alkujaan ratsuväkivaruskunta, mutta sinne on sittemmin sijoitettu muitakin joukko-osastoja. Varuskunnan kirkko valmistui 1842 ja kanttiinialue 1868.


title: Cathal Brugha Barracks

text: Vuoden 1916 kansannousussa ja Irlannin itsenäisyystaisteluissa varuskuntaan sijoitetut brittisotilaat osallistuivat tapahtumiin kaikkialla Dublinissa. Mellakoiden aikana kolme toimittajaa sai surmansa vartiokopin lähistöllä. Käskyn tulenavauksesta antanut Royal Irish Rifles -rykmentin komppanianpäällikkö kapteeni Bowen-Colthurst joutui sota-oikeuteen.


title: Cathal Brugha Barracks

text: Irlantilaiset joukot vastaanottivat 17. toukokuuta 1922 varuskunnan, jolloin siitä tuli kansallisen armeijan komentajan kenraali Michael Collinsin päämaja. Varuskunta nimettiin 1952 Cathal Brughaksi vuoden 1916 kansannousun johtajan mukaan.


title: Cathal Brugha Barracks

text: Varuskuntaan sijoitettiin ensimmäisenä 6th Dragoon Guards, johon kuuluivat seuraavat joukot: Royal Scots Fusiliers, Royal Munster Fusiliers, Durham Light Infantry, Middlesex Regiment, Wiltshire Regiment, Royal Inskilling Fusiliers ja Royal Irish Rifles. Irlannin vastaanotettua varuskunnan siihen oli sijoitettuna erilaisia maavoimien joukkoja.


title: Cathal Brugha Barracks

text: Siitä tuli Itäisen maanpuolustusalueen esikunta 1994, ja kun Collins Barracksit suljettiin 1997, sinne sijoitettiin lisää joukkoja.


title: Mahdollisimman monen onnellisuus

text: Mahdollisimman monen onnellisuus: Utilitarismin historia, teoria ja sovellukset on Matti Häyryn vuonna 2001 ilmestynyt kirja utilitarismista.


title: Renatus Leonard Nkwande

text: Renatus Leonard Nkwande (s. 12. marraskuuta 1965) on tansanialainen roomalaiskatolinen piispa. Hänet vihittiin papiksi Mwanzan arkkihiippakuntaan 2. heinäkuuta 1995 ja nimitettiin Bundan hiippakunnan piispaksi 27. marraskuuta 2010. Piispaksi vihkiminen seurasi 20. helmikuuta 2011. Pääkonsekraattorina toimi Polycarp Pengo, jota avustivat Jude Thadaeus Ruwa'ichi ja Michael George Mabuga Msonganzila.


title: Hyvä elämä ja oikea käytös

text: Hyvä elämä ja oikea käytös: Historiallinen johdatus moraalifilosofiaan on Matti Häyryn vuonna 2002 ilmestynyt etiikan oppikirja.


title: SS Dainty

text: SS Dainty oli Irlannin laivaston vartioalus, joka valmistui 1918 Edward Finch and Companyltä Chepstow’sta telakkanumerolla 360 Britannian amiraliteetin hinaajaksi.


title: SS Dainty

text: Britannian amiraliteetti luovutti aluksen 1922 Irlannin vapaavaltiolle, jossa se palveli vuoteen 1923 saakka laivaston vartioalusten lippulaivana. Se myytiin 1931 Soc. Cherbourgeoise de Remorquage et de Sauvetagelle Cherbourgiin Ranskaan, missä se sai nimen "SS Cherbourgeois No 1". Alus nimettiin 1932 "SS Cherbourgeois No 2:ksi". Se siirrettiin vielä samana vuonna Société Havraise de Transport et de Transitille Le Havreen, missä se sai nimen "SS Havraise No 3" ja edelleen syyskuussa Les Abeillesille nimellä "SS Abeille No 23". Vuonna 1934 aluksen nimeksi tuli "SS Cherbourgeois No 5".


title: SS Dainty

text: Saksan laivasto pakko-otti aluksen 5. lokakuuta 1940 apumiinanraivaajaksi, jolloin se nimettiin "M 4223:ksi". Alus nimettiin 7. kesäkuuta 1941 "M 4443:ksi". Britannian kuninkaallisen laivaston moottoritorpedoveneet upottivat aluksen 15. kesäkuuta 1942 Cap Griz Nezin lähellä. Se nostettiin 1943. Alus upposi 20. lokakuuta 1943 kuljetettaessa telakalle.


title: Elämän ehdot

text: Elämän ehdot: Bioetiikan, vapauden ja vastuun filosofiaa on Heta Häyryn ja Matti Häyryn vuonna 1997 ilmestynyt kirjoituskokoelma, joka sisältää tekijöiden yhdessä tai erikseen tekemiä artikkeleita bioetiikkaan liittyvistä aiheista. Useimmat kokoelman kirjoitukset on julkaistu aiemmin muualla.


title: Original Album Classics

text: Original Album Classics on Mott the Hoople -yhtyeen vuonna 2009 julkaistu albumiboksi, joka sisältää yhtyeen viisi CBS Recordsin julkaisemaa albumia, mukaan lukien Mott the Hooplen raunioille syntyneen Mott-yhtyeen albumit "Drive On" ja "Shouting & Pointing". Jokaiselle levylle on lisätty myös bonuskappaleita.


title: Tryptamiinit

text: Tryptamiineihin kuuluviksi yhdisteiksi sanotaan yhdisteitä, jotka sisältävät tryptamiinin kemiallisen rakenteen. Tryptamiini on kasveissa, eläimissä ja sienissä luontaisesti esiintyvä myrkky. Tryptamiineja löytyy samaten useista kasvi-, eläin- ja sienilajeista, ja monet niistä ovat myrkyllisiä. Tryptamiini on biogeeninen amiini, jollaisia muodostuu elintarvikkeisiin pilaantumisen yhteydessä. Muiden muassa aivojen välittäjäaine serotoniini kuuluu tryptamiineihin.


title: Tryptamiinit

text: Kasveissa tryptamiini toimii auksiini indoli-3-etikkahapon biosynteesin välivaiheena. Tryptamiinin kemiallisesti valmistettavia lukemattomia johdannaisia ja sukulaisaineita käytetään niin sanottuina design-huumeina, malliesimerkki tällaisesta aineesta on LSD. Myös luonnosta löytyviä tryptamiineja, kuten useissa sienilajeissa esiintyvää psilosybiiniä voidaan käyttää päihtymistarkoitukseen.


title: Occupy Wall Street

text: Occupy Wall Street (suom. Vallatkaa Wall Street) on protestiliike, joka syntyi 17. syyskuuta 2011 Wall Streetillä New Yorkissa Yhdysvalloissa. Osallistujat kertoivat vastustavansa talouden valtaa ihmisiin. Heidän mukaansa maan talousvaikeudet johtuvat epäonnistuneesta talouspolitiikasta sekä hallinnon ja talouden läheisistä kytköksistä. Liikkeen syyskuun lopussa 2011 antama julistus käsittää kuitenkin monia muitakin kuin taloudellisia teemoja. Liike protestoi esimerkiksi työpaikoilla tapahtuvaa ikään, ihonväriin, sukupuoleen, sukupuoli-identiteettiin ja seksuaaliseen suuntautumiseen perustuvan syrjintää vastaan. Tämän lisäksi julistukseessa tuomitaan esimerkiksi yritykset, jotka ovat tehneet työntekijöilleen mahdottomaksi työehtojen neuvottelun ja käyttäneet työpaikkojen ulkoistamista sekä työntekijöiden palkan laskemiseen että terveydenhuollon heikentämiseen.


title: Occupy Wall Street

text: Mielenosoitukset hiipuivat vuoteen 2012 mennessä, mutta liikkeen synnyn yksivuotispäivänä 17. syyskuuta 2012 mielenosoittajia kokoontui jälleen New Yorkin Manhattanille. Liike on edelleen aktiivinen ja oli esimerkiksi järjestämässä ulosmarssia Yhdysvaltain presidentinvaalien 2016 demokraattien presidenttiehdokkaan julkistustilaisuudesta.


title: Occupy Wall Street

text: Fox Newsin Douglas Schoenin teettämän tutkimuksen mukaan vajaan 200 haastatellun mielenosoittajan joukosta 52 % on aiemmin osallistunut poliittiseen liikkeeseen ja 31 % kannattaa väkivaltaa asiansa ajamiseksi. Tästä huolimatta protestiliike on julistautunut rauhanomaiseksi. Myös mielenosoittajien tulotaso oli melko korkea; kolmasosa tienasi yli 100 000 dollaria vuodessa. Työttömiä oli vain 15 %. Mielenosoittajia yhdisti voimakas vasemmistolaisuus, antikapitalismi, vaatimus voimakkaasta sääntelystä ja jyrkästä tulontasauksesta sekä protektionismin kannattaminen. 49 prosentin mielestä pankkien pelastuspaketit olivat tarpeen, 51 prosentin mielestä eivät. Mielenosoittajien joukossa on kuitenkin ollut myös Tea Party -aktivisteja, libertaristeja ja vapaan internetin kannattajia.


title: Occupy Wall Street

text: Monet ammattiliitot ovat tukeneet mielenosoituksia. Suurimpaan mielenosoitukseen osallistui ainakin 15 ammattiliittoa.


title: Occupy Wall Street

text: Liikettä ja sen tukijoita ja perustajaa, Adbustersin päätoimittaja Kalle Lasnia, on arvosteltu antisemitismistä.Sijoitusyhtiöjohtaja John Paulson arvosteli mielenosoituksia huomauttaen, että "1 % New Yorkin asukkaista maksaa yli 40 % tuloveroista tuottaen suuria etuuksia kaikille kaupungissa ja valtiossa."


title: Occupy Wall Street

text: Joukko bloggareita perusti liikkeen "We Are the 99%" -iskulausetta mukaillen verkkosivun "We Are the 53%" viitaten niihin 53 %:iin yhdysvaltalaisista, jotka maksavat liittovaltion verot.


title: Occupy Wall Street

text: Toimittaja John Stosselin mukaan ne mielenosoittajat ovat oikeassa, jotka vastustavat veronmaksajien pelastuspaketteja yrityksille, mutta Stossel korostaa, että kapitalismissa pelastuspaketteja ei olisi. Hänen mukaansa tällaisesta valtion harjoittamasta yritysten tukemisesta johtuva osa tuloerosta on väärin mutta vapaudesta johtuva osa kuten Steve Jobsin rikkaus ei. Stosselin mukaan ihmiset ovat taantumasta huolimatta rikkaampia kuin vuonna 1993 ja useimpien elintaso on korkeampi kuin aiemmin kuninkailla tai edes vuoden 1970 keskiluokalla.


title: Occupy Wall Street

text: Cato-instituutin tutkija Tom Palmerin mukaan yhdysvaltalaisten pitäisi protestoida valtionhallintoa eikä Wall Streetiä vastaan, koska kriisin, työttömyyden ja stagnaation tuottivat keskuspankki, asuntohallitus ja puolivaltiolliset luottolaitokset, jotka tukivat löysää rahaa ja korkeariskistä asuntolainaamista.


title: Occupy Wall Street

text: Mielenosoituksen aiehuttamat ylityökustannukset olivat 7.10.2011 mennessä 1,9 miljoonaa ja 12.10. jo 3,2 miljoonaa dollaria.


title: Occupy Wall Street

text: Noin 700 mielenosoittajaa pidätettiin 1. lokakuuta 2011 heidän tukittuaan Brooklyn Bridgen ajokaistat liikenteeltä. Kesäkuussa 2012 liittovaltion tuomioistuin totesi pidätysten olleen laittomia. Tuomioistuimen mukaan vain hyvin harva mielenosoittajista pystyi kuulemaan poliisin poistumiskäskyä, minkä lisäksi poliisi antoi toiminnallaan ymmärtää että sillan yli saisi kulkea.


title: Occupy Wall Street

text: Suomessa toimii Occupy Wall Street -liikkeen sekä espanjalaisen M15-liikkeen ideologioita yhdistävä suomalainen ryhmä, "Torilla tavataan!", jonka tavoite on nostaa esiin markkinatalouden ja finanssipolitiikan epäkohtia sekä vaikuttaa demokratian ja kansalaisvaikuttamisen mahdollisuuksiin Suomessa. Sen vaikutus jäi kuitenkin pieneksi.


title: Streptomysiini

text: Streptomysiini on antibioottilääke ja bakterisidi, jota "Streptomyces griseus" -maaperäbakteeri tuottaa. Streptomysiini oli ensimmäinen tehokas lääke tuberkuloosin hoidossa, mutta ei ole enää käytössä Suomessa. Viomysiini ja kanamysiini ovat samankaltaisia antibiootteja.


title: Streptomysiini

text: Streptomysiinin löysi vuonna 1943 Selman Waksman, joka sai tästä aiheesta Nobelin palkinnon v. 1952. Hän löysi sen tutkimalla gramnegatiivisia bakteereita, joiden kasvuun penisilliini ei vaikuttanut.


title: Streptomysiini

text: Streptomysiini on bakteereja tappava ja niistä parhaiten tehoaa gramnegatiivisiin sauvabakteereihin, eräisiin stafylokokkeihin ja mykobakteereihin.


title: Streptomysiini

text: Streptomysiiniä on annosteltu lähinnä ruiskeena lihakseen, joko sulfaattina taikka hydrokloridina. Lääke imeytyi elimistöön yleensä nopeasti. Sitä saatettin annostella tuberkuloosin hoidossa, 1 g eli 1000 mg 2-3x/vko.


title: Streptomysiini

text: Pian löytymisensä jälkeen streptomysiiniä käytettiin ensisijaisena tbc-lääkkeenä, ja pitkään - ainakin 70-luvulle saakka. Rifampisiinin löytymisen ja käyttöönoton jälkeen SM:sta tuli toissijainen lääkeaine tubin hoidossa, muun muassa ototoksisuutensa johdosta.


title: Streptomysiini

text: Sivuvaikutuksia streptomysiini aiheuttaa varsinkin henkilöille, joilla on vajaatoiminen munuainen. Sivuvaikutuksiin kuuluvat muun muassa tasapainon häiriintyminen, munuaisvauriot, streptomysiiniallergia.


title: Streptomysiini

text: Samanaikainen lääkitys, joka estää pahoinvointia ja huimausta: se saattaa hidastaa streptomysiinin neurotoksisten sivuvaikutusten toteamista. Tähän lääkeaineryhmään kuuluu useita antihistamiineja ja neurolepti-ryhmän lääkeaineita.


title: Punainen kirjekuori

text: Punainen kirjekuori () on kiinalaisissa ja muissa itä-aasialaisissa yhteiskunnissa esiintyvä juhlapäivien ja vastaavanlaisten erityisten tapahtumien aikana jaettava rahalahja.


title: Punainen kirjekuori

text: Punaisia kirjekuoria jaetaan pääasiallisesti sosiaalisissa ja perhetapahtumissa kuten häissä, ja juhlapäivinä kuten kiinalaisena uutenavuotena. Kirjeiden punainen väri merkitsee onnea ja karkottaa pahoja henkiä. Perinteisten uskomusten mukaan kirjekuorien sisältämä rahasumma on yleensä parillinen, sillä parittomat luvut liittyvät hautajaisiin. Myös lukua neljä (四, sì) vältetään, sillä se kuulostaa liikaa kuolemaa tarkoittavalta sanalta 死, sǐ.


title: Punainen kirjekuori

text: Häissä annettavan summan toivotaan kattavan järjestelyiden kulut ja osoittavan hyvää tahtoa hääparia kohtaan. Numeroa kahdeksan, joka kuulostaa samanlaiselta kuin kiinan sana onni, käytetään esimerkiksi rahasummissa $288 (pari + kaksi kertaa onnea) ja $388 (syntymä + kaksi kertaa onnea).


title: Punainen kirjekuori

text: Kiinalaisen uudenvuoden aikana, enimmäkseen Etelä-Kiinassa, punaisia kirjekuoria antavat naimisissa olevat naimattomille, joista suurin osa on lapsia. Välttääkseen painavia kolikoita summa koostuu yleensä yksittäisestä setelistä—näin summaa on myös vaikeampi arvata ennen kirjekuoren avaamista. Perintöön kuuluu myös laittaa kuoriin ainoastaan upouusia seteleitä, ja kunnioituksesta vastaanottajan tulee olla avaamatta kuoria sukulaisten nähdessä. Pohjois-Kiinassa kirjekuoria ei jaella, vain rahaa. Toisin kuin länsimaalaiset onnittelukortit, uudenvuoden alla annettuja punaisia kirjekuoria ei allekirjoiteta. Syntymäpäiväjuhlissa ja häissä jaettuihin kuoriin voi lisätä vapaaehtoisen lyhyen viestin ja allekirjoituksen.


title: Punainen kirjekuori

text: Punaisia kirjekuoria esiintyy myös muualla Itä-Aasiassa ja tunnetaan mm. kantoniksi nimellä "lai see", min naniksi "ang pao", vietnamiksi "lì xì" ja thaiksi "ang pow" (อั่งเปา). Koreassa ja Japanissa löytyy punaisten sijasta valkoisia kirjekuoria (koreaksi 세뱃돈 eli "sae bae don", japaniksi お年玉 eli "otoshidama").


title: Punainen kirjekuori

text: Punaisen kirjekuoren alkuperä on hämärän peitossa. Yhden teorian mukaan vanhuksilla oli Qin-dynastian (1644-1912) aikana tapana pujottaa kolikoita punaiseen lankaan. Tätä rahaa kutsuttiin "pahoja henkiä karkottavaksi rahaksi" () ja sitä uskottiin suojelevan vanhuksia sairaudelta ja kuolemalta. "Yāsuì qián" korvattiin punaisilla kirjekuorilla kun painokone kehitettiin ja punaisia kirjekuoria kutsutaan yhä joskus "yāsuì qiániksi".


title: Punainen kirjekuori

text: Legendan mukaan piinasi Song-dynastian (960-1279) aikana Chang–Chieu-nimistä kylää valtava ja voittamaton demoni. Eräänä päivänä kylään saapui sattumalta nuori mies, jolla oli esi-isiltään peritty taikasapeli. Nuori mies taisteli demonia vastaan ja voitti. Ilmaistakseen kiitollisuutensa kyläläiset antoivat miehelle kultaa sisältävän punaisen paketin. Kyläläiset kokivat itsensä siunatuksi, kun tämä mies joutui heidän kyläänsä ja pelastivat heidät, ja toivoivat lahjan antaessa myös miehen tulevan siunatuksi. Tästä käsitteestä johtui perinne jaella punaisia kirjekuoria iloitakseen muiden onnesta.


title: Terry Carkner

text: Terry Kenneth Carkner (s. 7. maaliskuuta 1966 Smiths Falls, Ontario) on kanadalainen entinen ammattilaisjääkiekkoilija, pelipaikaltaan puolustaja.


title: Terry Carkner

text: Carkner pelasi ennen ammattilaisuraansa kolmen kauden ajan, vuodesta 1983 vuoteen 1986, Peterborough Petesissä juniorisarja OHL:ssä. Vuonna 1985 hänet nimettiin sarjan toiseen ja vuonna 1986 ensimmäiseen tähdistökentälliseen, minkä lisäksi hänet palkittiin jälkimmäisenä vuonna sarjan parhaan puolustajan palkinnolla Max Kaminsky Trophylla (jakoi palkinnon Jeff Brownin kanssa). Hän sai , kun New York Rangers varasi hänet numerolla 14 ensimmäisellä kierroksella.


title: Terry Carkner

text: Carkner edusti New York Rangersiä yhden kauden ajan, kauden 1986–1987, josta pelasi osan myös farmijoukkue New Haven Nighthawksissa AHL:ssä. Syyskuussa 1987 hän siirtyi Quebec Nordiquesiin pelaajakaupassa, jossa Nordiques sai hänen lisäkseen hyökkääjä Jeff Jacksonin, ja jossa Rangersiin siirtyivät hyökkääjä John Ogrodnick ja puolustaja David Shaw. Hän pelasi Nordiquesissa kauden 1987–1988. Heinäkuussa 1988 hän siirtyi Philadelphia Flyersiin pelaajakaupassa, jossa Nordiquesiin siirtyivät puolustaja Greg Smyth ja kolmannen kierroksen varausvuoro .


title: Terry Carkner

text: Philadelphia Flyersissa hän pelasi viisi kautta. Carkner oli runkosarjakaudella 1988–1989 joukkueensa eniten pisteitä tehnyt puolustaja tehtyään 43 tehopistettä, 11 maalia ja 32 syöttöpistettä, 78:ssa ottelussa, enemmän kuin millään muulla kaudella. Viimeisellä Philadelphiassa pelaamallaan kaudella, kaudella 1992–1993, hän saavutti NHL-vuosiensa parhaan plus-miinus-lukeman, +18. Lokakuussa 1993, juuri ennen uuden kauden alkua, hän siirtyi Detroit Red Wingsiin vaihdossa puolustaja Yves Racineen ja neljännen kierroksen varausvuoroon .


title: Terry Carkner

text: Carkner edusti Detroit Red Wingsiä kahden kauden ajan. Näistä jälkimmäisellä, kaudella 1994–1995, hän oli pelaamatta osan kautta sopimuserimielisyyksien vuoksi. Red Wings eteni vuonna 1995 Stanley Cupin voitosta pelattuihin loppuotteluihin, mutta Carkner ei pelannut tuona vuonna yhtään pudotuspeliottelua. Elokuussa 1995 hän teki vapaana pelaajana sopimuksen Florida Panthersin kanssa, jossa pelasi uransa neljä viimeistä kautta. Puolustavan puolustajan (stay-at-home defenceman) roolissa pelannut Carkner oli kaudella 1995–1996 osa Stanley Cup -loppuotteluihin edennyttä Panthersin joukkuetta. Hän pelasi vuoden 1996 pudotuspeleissä 22 ottelua ja antoi neljä maalisyöttöä.


title: Terry Carkner

text: Carkner pelasi 13 kautta kestäneellä, vuonna 1999 päättyneellä NHL-urallaan 858 runkosarja- ja 54 pudotuspeliottelua. Hän teki runkosarjassa 230 tehopistettä, 42 maalia ja 188 syöttöpistettä, ja pudotuspeleissä kymmenen tehopistettä, maalin ja yhdeksän syöttöpistettä. Jäähyminuutteja hänelle kertyi runkosarjassa yhteensä 1 588 ja pudotuspeleissä 48. Kovaotteinen puolustaja sai korkeimmillaan 204 jäähyminuuttia yhden kauden aikana, mikä tapahtui kaudella 1990–1991.


title: Terry Carkner

text: Carkner edusti Kanadan jääkiekkomaajoukkuetta yksissä aikuisten arvokilpailuissa, maailmanmestaruuskilpailuissa vuonna 1993. Hän pelasi myös yksissä nuorten maailmanmestaruuskilpailuissa, vuonna 1986. Kanadan alle 20-vuotiaiden jääkiekkomaajoukkue sijoittui tuossa turnauksessa toiseksi.


title: Selman Waksman

text: Selman Abraham Waksman (22. heinäkuuta 1888, Nova Pryluka, Kiovan kuvernementti, Venäjän keisarikunta; nyk. Lypovetsin piiri, Vinnytsjan alue, Ukraina – 16. elokuuta 1973, Massachusetts, Yhdysvallat) oli ukrainalaissyntyinen, vuonna 1910 valtionstipendin voitettuaan Yhdysvaltoihin muuttanut amerikanjuutalainen biokemisti ja tutkija. Hän suoritti kandidaatin tutkinnon vuonna 1915 pääaineenaan maatalous Rutgers Collegesta ja maisterin tutkinnon 1916. Hän väitteli vuonna 1918 Kalifornian yliopistosta pääaineenaan biokemia. Hän sain nimityksen Rutgersin yliopiston apulaisprofessoriksi vuonna 1925 ja mikrobiologian professoriksi vuonna 1930.


title: Selman Waksman

text: Waksman sai lääketieteen Nobelin vuonna 1952, hänen tutkimustyönsä 1940-luvun alussa tuotti mm. aktinomykeeteistä eristetyn streptomysiinin, tuberkuloosiin tehoavan lääkkeen. Waksman antoi mikrobeista löytyneille bakteereja hävittäville aineille nimen antibiootti. Hän etsi aktiivisesti sellaisia antibiootteja, jotka vaikuttaisivat niin kutsuttuihin gram-negatiivisiin bakteereihin.


title: Selman Waksman

text: Penisilliini oli löytynyt aikaisemmin, mutta sen keksijä Alexander Fleming pystyi tuottamaan tarpeellisia määriä vasta yhteistyössä amerikkalaisten kanssa 1940-luvulla. Siten toisiaan täydentävät gram-positiivisiin bakteereihin vaikuttava penisilliini ja gram-negatiivisiin bakteereihin vaikuttava streptomysiini tulivat lähes samaan aikaan käyttöön ja niitä ruvettiin käyttämään myös yhdistelmähoitona. Streptomysiinin ovat myöhemmin korvanneet vähemmän haittoja aiheuttavat samaan aminoglykosidiryhmään kuuluvat antibiootit.


title: Selman Waksman

text: Waksmanin tutkimustyö oli tärkeä tuberkuloosin hoidossa, sillä streptomysiini oli ensimmäinen tuberkuloosiin tehoava antibioottinen lääke. Sitä alettiin käyttää yhdistelmähoitona myöhemmin. Sitä yhdisteltiin para-aminosalyyliin (PAS) sekä isoniatsidiin (INH). Isoniatsidi tuli käyttöön viimeisimpänä (1952).


title: Slaavittaren jäähyväiset

text: Slaavittaren jäähyväiset () on venäläinen marssi, jonka sävelsi Tamboviin 1912–1913 sijoitetun 7. täydennysratsuväkirykmentin esikuntatrumpetisti Vasili Ivanovitš Agapkin (1884–1964) sotilasvaskipuhallinorkesterille. Instrumentaalisävelmästä tuli suosittu jo ensimmäisen Balkanin sodan aikana. Laulun sanoissa kerrotaan sotaan junalla lähtevistä sotilaista ja heille jäähyväisiä asemalla jättävistä slaavittarista. Sävelmästä tuli suosittu Venäjän keisarikunnan ja venäläisyyden vertauskuva. Sävellyksen levytti ensimmäistä kertaa Ekstrafon kesällä 1915 Kiovassa.


title: Slaavittaren jäähyväiset

text: Suomessa tunnettu työväenlaulu Vapaa Venäjä on tehty samaan säveleen.


title: Slaavittaren jäähyväiset

text: Laulun uskotaan perustuvan Venäjän–Japanin sodan aikaiseen kiellettyyn lauluun "Ah, miksi meidät värvättiin sotilaiksi" (). Sävelmässä oli kaksi osaa. Agapkin vei työnsä sotilaskapellimestari, säveltäjälle ja sovittajalle, Jakov Borodinille, jota sävellys miellytti. Yhdessä Agapkin ja Borodov tekivät sävelmään kolmannenkin osan.


title: Slaavittaren jäähyväiset

text: Laulu on marssin muotoinen jäähyväislaulu, mutta siihen on sävelletty tätä poliittisempiakin sanoituksia, jotka korostavat Venäjän voimaa.


title: Slaavittaren jäähyväiset

text: Yksi tällainen on irkutskilaisen A. Mingalevan versio.


title: Slaavittaren jäähyväiset

text: Venäjän federaation presidentti Vladimir Putinia tervehdittiin maaliskuussa 2001 Soulissa Venäjän federaation ja Korean tasavallan kansallishymnien jälkeen kolmanneksi "Slaavittaren jäähyväisillä". Sävelmästä on uusin sanoituksin Sergei Bodrovin 1996 ilmestyneen sodanvastaisen "Kaukasuksen vanki" -nimisen elokuvan teemasävelmä.


title: Alarcosin taistelu

text: Alarcosin taistelu vuonna 1195 oli viimeinen almohadien saama suuri voitto Pyreneiden niemimaan kristityistä kuninkaista. Kastilian kuninkaan Alfonso VIII:n johtama kristitty armeija kärsi hirveän tappion kalifi al-Mansurin johtamia saraseenejä vastaan. Kalifi ei kuitenkaan käyttänyt tilannetta hyväkseen, vaan palasi Sevillaan ja lopulta Marokkoon, ja lopullinen välien selvittely niemimaan herruudesta jäi odottamaan Las Navas de Tolosan taistelua vuonna 1212.


title: Hackman (sukunimi)

text: Hackman on muun muassa seuraavien henkilöiden sukunimi:


title: 2000 Herschel

text: 2000 Herschel on päävyöhykkeen asteroidi eli pikkuplaneetta, joka kiertää Aurinkoa Marsin ja Jupiterin välisellä päävyöhykkeellä. Herschelin löysi J. Schubart vuonna 1960. Pikkuplaneetta sai nimensä tähtitieteilijä William Herschelin mukaan, joka tunnetaan mm. planeetta Uranuksen löytämisestä. Ennen kuin tämä asteroidi sai nimensä se tunnettiin väliaikaisella tunnuksella 1960 OA. Koska Herschelin absoluuttinen magnitudi (H) on 11,25; sen läpimitta on todennäköisesti välillä 15–40 kilometriä. Herschel on S-tyypin asteroidi ja vuorokauden pituus sen pinnalla on jopa 64 tuntia (ks. YORP-ilmiö).


title: Kosmoskukat

text: Kosmokset eli kosmoskukat ("Cosmos") on asterikasvien heimoon kuuluva kasvisuku. Siihen kuuluu 40 trooppisilla ja subtrooppisilla alueilla Amerikan mantereella kasvavaa lajia. Joitakin niistä viljellään yksivuotisina koristekasveina.


title: Viimiseen hengenvetoon

text: Viimiseen hengenvetoon on rap-artisti Hannibalin kolmas sooloalbumi. Sen julkaisivat yhteistyössä Joku Roti ja Monsp 9. marraskuuta 2011. Albumi on jatko-osa Hannibalin edelliselle sooloalbumille "Ad Portasille" ja se on Hannibalin mukaan viimeinen "Hannibal & Joku Roti Mafia" -nimellä julkaistava äänite. Albumi nousi julkaisuviikollaan (46/2011) Suomen virallisen listan 35. sijalle. Albumin kappaleesta "Poliittista räppiä" julkaistiin musiikkivideo huhtikuun lopulla 2012.


title: Soinnillinen glottaalifrikatiivi

text: Soinnillinen glottaalifrikatiivi on ääniraossa syntyvä henkäyssoinnillinen äänne, joka tavallisesti luokitellaan frikatiiviksi, vaikka sillä ei juurikaan ole frikatiivien foneettisia ominaisuuksia. Tämän luokittelun peruste on lähinnä lingvistinen: näin selvitään vähemmillä erottavilla piirteillä (Occamin partaveitsi). Kansainvälisessä foneettisessa aakkostossa eli IPA-järjestelmässä soinnillista glottaalifrikatiivia merkitään -symbolilla.


title: Soinnillinen glottaalifrikatiivi

text: Soinnillisella glottaalifrikatiivilla ei ole omasta äänneympäristöstään selvästi erottuvia auditiivisia ominaisuuksia. Artikulatorisesti syntyy äänihuuliraon "vuotamisesta" eli epätäydellisestä sulkeumasta, joka tuottaa jonkinasteisen kohisevan fonaation eli soinnillistumisen. Soinnillista glottaalifrikatiivia voi myös luonnehtia kuiskatuksi vokaaliksi, jossa kuiskaukseen sekoittuu äänihuulten värinää.


title: Soinnillinen glottaalifrikatiivi

text: Soinnillista glottaalifrikatiivia määrittävät seuraavat foneettiset parametrit:


title: Soinnillinen glottaalifrikatiivi

text: Soinnillinen glottaalifrikatiivi on pulmoninen oraalinen äänne, mikä tarkoittaa sitä, että äänteen tarvitsema ilmavirta saa alkunsa keuhkoista ja purkautuu ulos yksinomaan suun kautta.


title: Soinnillinen glottaalifrikatiivi

text: Tyypillisesti esiintyy sanan sisässä vokaalien välissä. Tämä onkin sen luontainen ympäristö, ja niinpä [] onkin useimmissa kielissä /h/-foneemin allofoni; myös suomessa /h/ toteutuu [ɦ]:na; esim. /sɑhɑ/ → [sɑɦɑ]. On hyvä pitää mielessä, että [] syntyy nimenomaan ääniraossa, eikä sillä ole itsellistä supraglottaalista artikulaatiota, vaikka näin sattaakin vaikuttaa, kun verrataan keskenään esimerkiksi sanojen "pihi" ja "puhu" ääntämistä. Edellisessä []:n artikulaatiopaikka tuntuu olevan palataalinen, jälkimmäisessä taas velaarinen, mutta nämä piirteet ovat ympäröivien [i] ja [u] -vokaalien ääntöpaikoista lainautunutta mekaanista koartikulaatiota.


title: Soinnillinen glottaalifrikatiivi

text: Joissakin kielissä soinnillisella glottaalifrikatiivilla on foneeminen status. Esimerkiksi hollannin fonologiassa glottaalifrikatiivin normatiivinen ääntämys on soinnillinen (esim. [ɦut], "hoed" 'hattu'), joten hollantiin oletetaan soinnillinen /ɦ/-foneemi. On kuitenkin huomattava, että hollannin fonologiassa ei ole sanojen merkityksiä erottavaa kontrastia [ɦ]:n ja [h]:n välillä, ja niinpä systeemi sisältää väljyyttä: joissakin murteissa onkin vallalla soinniton ääntämys ([hut], jne.). Selvempi esimerkki soinnillisen glottaalifrikatiivin fonemaattisuudesta saadaan tapauksista, joissa on osoitetavissa merkityksiä erottava /ɦ/ : /h/ -kontrasti, kuten zime-kielen sanoissa "hàs" 'leikata' : "ɦàs" 'lämpö'.


title: Medina de Rioseco

text: Medina de Rioseco on noin 5000 asukkaan kaupunki Kastilia ja Leónin itsehallintoalueella Valladolidin maakunnassa Espanjassa. Se sijaitsee noin 40 kilometrin päässä maakunnan pääkaupungista Valladolidista ja noin 230 kilometrin päässä Madridista. Espanjan kapinaan kuulunut Medina de Riosecon taistelu käytiin kaupungissa vuonna 1808.


title: Uskontotieteen maastot ja kartat

text: Uskontotieteen maastot ja kartat on Veikko Anttosen vuonna 2010 ilmestynyt uskontotieteen kirja. Teos on koottu aiemmin vuosina 1987–2007 ilmestyneiden tekstien pohjalta.


title: Missä sielu sijaitsee?

text: Missä sielu sijaitsee? Psyykkisen toiminnan hermostollinen perusta on Timo Järvilehdon vuonna 1987 ilmestynyt kirja. Teoksen on julkaissut Pohjoinen-kustantamo Prometheus-tiedesarjassa.


title: Jules Hoffmann

text: Jules A. Hoffmann (s. 2. elokuuta 1941 Echternach, Luxemburg) on ranskalainen immunologi, joka on tehnyt uraansa Strasbourgin yliopistossa ja Ranskan kansallisessa CNRS-tutkimusorganisaatiosta. Hän on tutkinut erityisesti hyönteistein immunologiaa. Hoffmanille myönnettiin vuoden 2011 Nobelin fysiologian tai lääketieteen palkinto yhdessä Bruce Beutlerin ja Ralph M. Steinmanin kanssa synnynnäisen immuunipuolustuksen aktivoitumiseen liittyvistä löydöistä.


title: Jules Hoffmann

text: Hoffmann syntyi Luxemburgissa, missä hän kävi koulunsa. Hänen isänsä oli lukion opettaja ja innokas entomologi. Hän keräsi ja tunnisti usein vapaa-ajallaan erilaisia hyönteisiä. Hoffmanin mukaan hänen isänsä tartutti häneen kiinnostuksen hyönteisiin.


title: Jules Hoffmann

text: Lukion jälkeen Hoffmann muutti Luxemburgista ja aloitti yliopisto-opiskelunsa Strasbourgin yliopistossa. Hän opiskeli siellä eläintiedettä, yleistä biologiaa ja kemiaa. Yliopistossa Hoffmann kiinnostui Pierre Jolyn laboratoriosta, joka tutki idänkulkusirkan kehitystä ja lisääntymistä. Joly tarjosi 1964 Hoffmannille paikkaa Ranskan kansallisesta CNRS-tutkimusorganisaatiosta, ja Hoffmann alkoi tutkia kulkusirkkojen puolustusjärjestelmää.


title: Jules Hoffmann

text: Hoffmann väitteli biologiasta tohtoriksi Strasbourgin yliopistossa 1969 ja suoritti väitöskirjan jälkeisen harjoittelun Marburgin yliopistossa 1973–1974.


title: Jules Hoffmann

text: Marburgista Hoffmann palasi Strasbourgiin, missä hänen ensimmäisensä tutkimuksensa koskivat idänkulkusirkan verisoluja. Seuraavaksi hän alkoi tutkia hyönteisten hormoneja, erityisesti steroidihormoni ekdysonia. Hänestä tuli 1978 CNRS:n tutkimusyksikkö 9022:n johtaja. Hoffmannin laboratorio, ”hyönteisten endokrinologia ja immunologia”, suuntautui kahteen tutkimushaaraan, ekdysoniin biosynteesiin ja hormonin rooliin lisääntymisessä ja kehityksessä sekä hyönteisten mikrobipuolustuksen tutkimiseen.


title: Jules Hoffmann

text: Laboratorio kasvoi 1980-luvun aikana, ja samalla tutkijat päättivät keskittyä enemmän immunologiaan, hylätä aiemmat mallihyönteisensä ja jatkaa tutkimuksia "Drosophila"-suvun kärpäsillä. Hoffmann johdatti yksikkönsä tutkimaan erityisesti "Drosophila"-kärpästen luonnollista immuniteettia. Vuonna 1992 Hoffmannista tuli Ranskan tiedeakatemian jäsen.


title: Jules Hoffmann

text: Hoffmann nimettiin 1994 CNRS:n Strasbourgin yliopiston yhteydessä toimivan Molekyyli- ja solubiologian instituutin johtajaksi. Hoffmannin tutkimusryhmä teki uraauurtavan löydön 1996, kun he tutkivat, miten "Drosophila"-kärpäset taistelivat sieni-infektioita vastaan. He olivat aiheuttaneet kärpäsiin mutaatioita, muun muassa Christiane Nüsslein-Volhardin aiemmin löytämään Toll-geeniin. Kärpäset, joiden Toll-geeni ei toiminut, kuolivat infektioon, koska niiden puolustusjärjestelmä ei käynnistynyt. Hoffmann päättelikin, että Toll-geenin aktivoituminen oli tärkeässä asemassa taistelussa mikro-organismeja vastaan.


title: Jules Hoffmann

text: Hoffmann oli 2007–2008 Ranskan tiedeakatemian presidentti, ja hänet on palkittu 2000-luvulla useilla palkinnoilla, kuten William B. Coley-, Robert Koch- ja Balzan-palkinnolla. Hoffmann sai Nobel-palkinnon 2011. Hänen ja Beutlerin työn myötä ihmisestä ja hiiristä on löytynyt kymmeniä Tollin kaltaisia reseptoreita, jotka ovat merkittävä osa luonnollista immuniteettia.


title: Jules Hoffmann

text: Hoffman valittiin 2012 Ranskan akatemian 7. tuolille, joka oli ollut Jacqueline de Romillyn kuoleman jälkeen vapaana joulukuusta 2010.


title: Kaplan

text:
Kaplan voi viitata johonkin seuraavista:
Kaplan on muun muassa seuraavien henkilöiden sukunimi:


title: Kaplan

text: Kaplan-turbiini, potkurityyppinen vesiturbiini


title: Dabangg

text: Dabangg (, suomeksi ”Rohkea”) on Abhinav Singh Kashyapin ohjaama intialainen toimintaelokuva vuodelta 2010. Se rikkoi ennätyksiä ja oli vuoden menestynein Bollywood-elokuva. Elokuva voitti monia palkintoja, muun muassa National Film Awards -palkinnon ja viisi Filmfare Awards -palkintoa.


title: Dabangg

text:
Elokuvan musiikin sävelsivät Sajid-Wajid ja Lalit Pandit.
"Dabangg 2" ilmestyi 21. joulukuuta 2012. Salman Khan ja Sonakshi Sinha jatkoivat päärooleissa.


title: Dabangg

text: Vuonna 2011 ilmestyi "Dabanggin" tamilinkielinen uudelleenfilmatisointi "Osthe" ja vuonna 2012 telugunkielinen uudelleenfilmatisointi "Gabbar Singh".


title: Forever Blue

text: Forever Blue on Blue Systemin studioalbumi vuodelta 1995. Tyyllillisesti se jatkaa uskollisesti edellisen albumin eurodance linjaa. Albumin tunnetuin kappale lienee sen aloituskappale, "Laila". Kappale "Marvin's Song" on omistettu Dieterin pojalle, Marvin Benjaminille.


title: Immortal (Michael Jacksonin albumi)

text: Immortal on Michael Jacksonin soundtrack-albumi, joka julkaistiin 21. marraskuuta 2011. Albumi perustuu Cirque du Soleilin "" -kiertueeseen. Albumi sisältää uudelleen sovitettuja versioita Jacksonin hiteistä, mash-upeja sekä ennen julkaisemattomia studio-otoksia, kuten vaihtoehtoisen version kappaleesta ”ABC” sekä kuoron, jonka Jackson äänitti kappaleeseen ”They Don’t Care About Us”. Albumista julkaistiin sekä normaali että laajempi kahden levyn kattava deluxe-versio.


title: Bruce Beutler

text: Bruce Beutler (29. joulukuuta 1957 Chicago, Illinois) on yhdysvaltalainen immunologi. Hän jakoi Jules Hoffmannin ja Ralph M. Steinmanin kanssa vuoden 2011 Nobelin fysiologian tai lääketieteen palkinnon.


title: Bruce Beutler

text: Beutler syntyi Chicagossa 1957. Hän väitteli tohtoriksi Chicagon yliopistosta 1981 ja suoritti 1981–1983 lääketieteellistä harjoittelua University of Texas Southwestern Medical Centerissä (UT Southwestern). Beutlerista tuli 1983 Rockefeller-yliopiston tutkija ja nousi siellä dosentiksi 1985. Samaan aikaan hän toimi myös yliopiston sairaalan apulaislääkärinä. Beutler palasi Dallasiin 1986, kun hänestä tuli UT Southwesternin kansainvälisen lääketieteen osaston dosentti. Apulaisprofessoriksi Beutler nousi 1990 ja professoriksi 1996.


title: Bruce Beutler

text: Beutlerin tutkimusryhmä havaitsi 1998, että hiirillä, jotka pystyivät vastustamaan lipopolysakkaridia (LPS), oli mutaatio geenissä, joka muistutti kärpästen Toll-geeniä. LPS-reseptori sai nimekseen Tollin kaltainen reseptori, ja havainto osoitti, että hedelmäkärpäset ja nisäkkäät käyttävät samantapaisia molekyylejä luonnollisen immuniteetin aktivoimiseksi.


title: Bruce Beutler

text: Beutler siirtyi 2000 Scrippsin tutkimusinstituutin palvelukseen. Beutler jakoi vuonna 2011 Nobelin lääketieteen palkinnon. Hänen ja Hoffmannin työn ansiosta on löytynyt ihmiseltä monia Tollin kaltaisia reseptoreita.


title: Maxwell (yksikkö)

text: Maxwell (Mx) on vanhan Cgs-järjestelmän mukainen magneettivuon yksikkö. Se on nimetty skotlantilaisen James Clerk Maxwellin mukaan.


title: Maxwell (yksikkö)

text: Nykyisin käytettävän SI-järjestelmän mukainen yksikkö on Weber. 1 Mx = 1 G × cm = 10 Wb.


title: Osamäärän derivoimissääntö

text: Osamäärän derivoimissääntö on matemaattinen kaava, jonka avulla voidaan laskea derivaatta funktiolle, joka on esitettävissä kahden helpommin derivoitavan funktion osamääränä.


title: Osamäärän derivoimissääntö

text: Olkoon funktio formula_1 esitettävissä funktioiden formula_2 ja formula_3 osamääränä formula_4. Olkoot lisäksi funktiot formula_2 ja formula_3 derivoituvia pisteessä formula_7 ja formula_8. Tällöin formula_9.


title: Osamäärän derivoimissääntö

text: Derivaatan määritelmän mukaan


Osamäärän derivoimissääntö


title: Osamäärän derivoimissääntö

text: Sijoitetaan funktion formula_11 tilalle osamäärä formula_12


title: Osamäärän derivoimissääntö

text: Lavennetaan osamäärät samannimisiksi


title: Osamäärän derivoimissääntö

text: Siirretään yhteinen nimittäjä koko osamäärän nimittäjään


title: Osamäärän derivoimissääntö

text: Lisätään ja vähennetään termi formula_16


title: Osamäärän derivoimissääntö

text: Otetaan formula_18 ja formula_19 yhteisiksi tekijöiksi


title: Osamäärän derivoimissääntö

text: Supistetaan termillä formula_21


title: Osamäärän derivoimissääntö

text:
Siirretään raja-arvo termeihin erikseen (sillä summan raja-arvo on raja-arvojen summa, samoin
osamäärän raja-arvo on raja-arvojen osamäärä)


title: Osamäärän derivoimissääntö

text: Havaitaan, että näin syntyneet raja-arvot ovat funktioiden formula_2 ja formula_3 erotusosamäärien raja-arvoja, eli derivaattoja


title: Osamäärän derivoimissääntö

text: Määritä funktion formula_27, formula_28 derivaatta pisteessä formula_29.


title: Osamäärän derivoimissääntö

text: Funktio formula_11 voidaan selvästi esittää kahden funktion, formula_31 ja formula_32 osamääränä. Molemmat funktiot ovat derivoituvia pisteessä formula_29 ja funktiolla formula_3 ei ole nollakohtia. Käytetään siis osamäärän derivoimissääntöä.


title: Osamäärän derivoimissääntö

text: Lasketaan ensin funktioiden formula_2 ja formula_3 derivaattafunktiot: formula_37, formula_38. Osamäärän derivoimissäännön mukaan seuraava pätee:


title: Osamäärän derivoimissääntö

text: Sijoittamalla derivaatat lausekkeeseen saadaan


title: Osamäärän derivoimissääntö

text: Määritä funktion formula_41 derivaatta pisteessä formula_42.


title: Osamäärän derivoimissääntö

text: Emme voi käyttää osamäärän derivoimissääntöä, sillä formula_43 ei ole derivoituva pisteessä formula_42, mutta saamme sievennettyä lausekkeen muotoon formula_45, jonka derivaatta jokaisessa pisteessä on nolla.


title: Osamäärän derivoimissääntö

text: Tämä esimerkki osoittaa, että vaikka osamäärän derivoimissääntö onkin kätevä, se ei aina ole paras tapa derivoida funktiota joka voidaan esittää kahden funktion osamääränä.


title: Kristína Kučová

text: Kristína Kučová (s. 23. toukokuuta 1990 Bratislava) on slovakialainen tennispelaaja. Parhaimmillaan hän on ollut kaksinpelissä WTA-listan sijalla 71 syyskuussa 2016. Hän on voittanut urallaan viisi ITF-turnausta kaksinpelissä ja neljä turnausta nelinpelissä.


title: Kristína Kučová

text: Junioriurallaan Kučová oli rankingissa parhaimmillaan kolmantena. Vuonna 2007 hän voitti sijoittamattomana pelaajana Yhdysvaltain avointen tyttöjen kaksinpelin. Puolivälierässä hän voitti ykköseksi sijoitetun Anastasija Pavljutšenkovan ja loppuottelussa toiseksi sijoitetun Urszula Radwańskan.


title: Kristína Kučová

text: Grand Slam -turnauksissa Kučová on päässyt parhaimmillaan toiselle kierrokselle Wimbledonissa 2009 voitettuaan ensimmäisellä kierroksella Aiko Nakamuran. Toisella kierroksella hän hävisi 17:nneksi sijoitetulle Amélie Mauresmolle.


title: Kristína Kučová

text: Myös hänen siskonsa Zuzana Kučová on tennispelaaja.


title: Sitrulliini

text: Sitrulliini (CHNO) on aminohappo, joka on tärkeä välituote ureakierrossa, aineenvaihduntareitissä, jonka avulla eläimet poistavat ammoniakkia elimistöstään. Kasveista erityisesti vesimelonit sisältävät paljon sitrulliinia.


title: Sitrulliini

text: Sitrulliinia eläimet, erityisesti nisäkkäät tuottavat ureakierron yhteydessä. Ornitiinitranskarbamylaasientsyymi katalysoi ornitiinin ja karbamoyylifosfaatin välistä reaktiota, jonka tuotteena muodostuu sitrulliinia ja fosfaatti-ioni. Sitrulliini kulkeutuu mitokondrion matriisista sytosoliin ja jatkaa kierrossa eteenpäin reagoiden arginiinimeripihkahapposyntetaasin katalysoimana aspartaamihapon kanssa, jolloin muodostuu arginiinimeripihkahappoa. Eräät eliöt voivat tuottaa sitrulliinia myös arginiinista arginiinideiminaasin katalysoimana.


title: Sitrulliini

text: Sitrulliini on ei-proteinogeeninen aminohappo, eli sillä ei ole proteiinisynteesissä sitä vastaavaa geneettistä koodia. Eräiden proteiinien arginiiniaminohappoja kuitenkin muutetaan translaationjälkeisessä muokkauksessa sitrulliiniksi. Tätä deiminaatioreaktiota katalysoivat peptidyyliarginiinideiminaasientsyymit. Tämän muokkauksen tarkkaa merkitystä ei tunneta, mutta se mahdollisesti liittyy apoptoosiin, ikääntymiseen ja geenien ilmentymisen säätelyyn.


title: Sitrulliini

text: Ihmisen elimistössään kehittämiä sitrulliinivasta-aineita käytetään reumasairauksien dioagnostiikassa.


title: Liam Reddox

text: Liam Reddox (s. 27. tammikuuta 1986 Whitby, Ontario, Kanada) on kanadalais-brittiläinen jääkiekkoilija, joka pelaa SHL-joukkue Växjö Lakers HC:ssä. Hän toimii joukkueen kapteenina. Reddox on pelipaikaltaan vasen laitahyökkääjä, mutta hän osaa pelata myös keskellä. Reddox on pelityyliltään kahden suunnan hyökkääjä. Elite Prospects -sivuston mukaan hän luistelee nopeasti, pelaa energisesti ja menee pienestä koostaan huolimatta ennakkoluulottomasti tilanteisiin. Reddox ei ole kuitenkaan mikään luontainen hyökkäyspään pelaaja, vaikka hän osaa tehdä kohtalaisesti pisteitä. Reddox on pelannut urallaan aiemmin 100 NHL-ottelua Edmonton Oilersissa tehopistein 6+18=24 ja keräten 34 jäähyminuuttia.


title: Liam Reddox

text: OHL-joukkue Peterborough Petes varasi Reddoxin neljännellä kierroksella vuonna 2002. Kaudella 2002–2003 hän pelasi joukkueessa neljä ottelua, mutta varsinainen tulokaskausi 2003–2004 toi Reddoxille 68 runkosarjaottelussa hyvät tehot 31+33=64, jotka riittivät Petesin sisäisen pistepörssin voittoon. Hänet valittiin kauden päätteeksi OHL:n tulokkaiden tähdistökentälliseen. Edmonton Oilers varasi Reddoxin neljännellä kierroksella 112. pelaajana .


title: Liam Reddox

text: Reddox pelasi NHL-varauksensa jälkeen vielä kaksi kautta Petesissä. Kaudella 2004–2005 hän oli tehoilla 36+46=82 joukkueen paras pistemies, OHL:n pistepörssin kymmenes sekä maalipörssin yhdeksäs Barrie Coltsin Bryan Littlen ja Ottawa 67'sin Mark Mancarin kanssa. Reddox voitti Petesin sisäisen pistepörssin myös kevään 2005 pudotuspeleissä tehoilla 3+10=13. Kaudella 2005–2006 hän voitti 45 syötöllään joukkueen sisäisen runkosarjan syöttöpörssin. Reddox toimi Petesin varakapteenina ja voitti OHL:n mestaruuden keväällä 2006.


title: Liam Reddox

text: Kesäkuussa 2006 Reddox teki kolmivuotisen tulokassopimuksen Edmonton Oilersin kanssa. Hän pelasi ensimmäisen sopimuskautensa 2006–2007 kokonaan ECHL-joukkue Stockton Thunderissa. Toinen sopimuskausi 2007–2008 Reddoxilla kului AHL-joukkue Springfield Falconsissa, jonka kolmanneksi paras maalintekijä hän oli 16 osumallaan. Hän pelasi kauden aikana myös yhden NHL-ottelun. Reddox teki siellä debyyttinsä 7. joulukuuta 2007 St. Louis Bluesia vastaan ja sai ottelussa jääaikaa 5.55 minuuttia. Kolmannella sopimuskaudellaan 2008–2009 hän pelasi 46 NHL-ottelua tehoin 5+7=12. Reddox aloitti kautensa kuitenkin farmijoukkue Falconsissa, josta hänet nostettiin Oilersiin marraskuussa 2008. Reddox teki NHL-uransa avausmaalin heti toisessa NHL-ottelussaan 15. marraskuuta 2008 Colorado Avalanchea vastaan. Heinäkuussa 2009 hän teki vuoden mittaisen jatkosopimuksen Oilersin kanssa.


title: Liam Reddox

text: Kauden 2009–2010 Reddox pelasi suurimmaksi osaksi Falconsissa. Hän pelasi Oilersissa yhdeksän ottelua tehden kaksi syöttöpistettä, kunnes marraskuussa 2008 joukkue lainasi hänet Falconsiin, jossa Reddox pelasi koko loppukauden. Elokuussa 2010 hän teki jälleen vuoden mittaisen jatkosopimuksen Oilersin kanssa. Reddox pelasi yli puolet kaudesta 2010–2011 NHL:ssä ja teki 44 runkosarjaottelussa tehot 1+9=10.


title: Liam Reddox

text: Toukokuussa 2011 Reddox teki vapaana agenttina yksivuotisen sopimuksen Elitserienin nousijajoukkue Växjö Lakers HC:n kanssa. Tammikuussa 2012 hänen sopimustaan jatkettiin kahdella vuodella ja huhtikuussa 2014 jälleen saman verran kevääseen 2016 saakka. Kaudella 2014–2015 Reddox oli 21 osumallaan Lakersin toiseksi paras maalintekijä Robert Rosénin jälkeen ja sijoittui koko SHL:n maalipörssissä kuudenneksi. Hän voitti myös liigan alivoimaalipörssin viidellä osumallaan. Reddox voitti kauden päätteeksi Ruotsin-mestaruuden. Elokuussa 2015 hänen sopimustaan Lakersin kanssa jatkettiin kolmella vuodella kevääseen 2019 saakka.


title: Liam Reddox

text: Kaudeksi 2015–2016 Reddox nimettiin Lakersin kapteeniksi. Hän oli Mestarien liigassa joukkueen paras syöttäjä viidellä syöttöpisteellään.


title: Liam Reddox

text: Reddox edusti Kanadaa alle 18-vuotiaiden MM-kilpailuissa vuonna 2004, jolloin hän oli tehoilla 6+1=7 joukkueen paras pistemies ja turnauksen kolmanneksi paras maalintekijä. Reddox valittiin turnauksen tähdistökentälliseen.


title: Liam Reddox

text: Reddox edusti myös Kanadan A-maajoukkuetta Deutschland Cupissa vuonna 2014.


title: Sesil Karatantševa

text: Sesil Karatantševa (s. 8. elokuuta 1989 Sofia) on bulgarialainen tennispelaaja. Parhaimmillaan hän on ollut kaksinpelissä WTA-listan sijalla 35 marraskuussa 2005. Hän on voittanut urallaan seitsemän ITF-turnausta kaksinpelissä. Hän edusti Kazakstania tammikuusta 2009 lähtien, ja vuodesta 2015 taas Bulgariaa.


title: Sesil Karatantševa

text: Karatantševa oli parhaimmillaan juniorirankingin ykkössijalla. Vuonna 2004 hän voitti Ranskan avointen tyttöjen kaksinpelin.


title: Sesil Karatantševa

text: Grand Slam -turnauksissa Karatantševa on päässyt parhaimmillaan puolivälieriin Ranskan avoimissa 2005. Hän voitti turnauksessa muun muassa 19:nneksi sijoitetun Shinobu Asagoen ja 11:nneksi sijoitetun Venus Williamsin. Puolivälierissä hän hävisi 16:nneksi sijoitetulle Jelena Lihovtsevalle kolmessa erässä.


title: Sesil Karatantševa

text: Vuonna 2005 Karatantševa jäi kaksi kertaa kiinni dopingin käytöstä. Kansainvälinen tennisliitto antoi hänelle kahden vuoden kilpailukiellon.


title: Johan Landsberg

text: Johan Landsberg (s. 30. joulukuuta 1974 Tukholma) on ruotsalainen tennispelaaja ja -valmentaja. Parhaimmaillaan hän on sijoittunut ATP-maailmanlistalla nelinpelissä sijalle 48 ja kaksinpelissä sijalle 513. Urallaan hän voitti kaksi ATP-nelinpeliturnausta.


title: Johan Landsberg

text: Hän on valmentanut Joachim Johanssonia, Simon Aspelinia ja Paul Hanleyta. Nykyisin hän valmentaa Harri Heliövaaraa.


title: Ilmarinen (sivistys- ja kulttuurikeskus)

text: Ilmarinen on Kiteen lukion oppilaitoskiinteistö Kiteellä.


text: Kiinteistö on vihitty käyttöön 1.9.2010, ja se on saanut nimensä Kiteen Puhoksessa vuonna 1833 rakennetun Suomen ensimmäisen höyrylaiva Ilmarisen mukaan. Nimi viittaa myös sivistys- ja kulttuurikeskukselle ominaiseen kulttuuriperimään sekä sopii koulumäellä oleviin muiden vesistöaiheisten ja teollisuushistoriaan liittyviin oppilaitoskiinteistöjen nimiin (Arppe, Rantala ja Ruori). Oppilaitoskiinteistössä toimivat Kiteen lukion lisäksi Keski-Karjalan kansalaisopisto, Keski-Karjalan musiikkiopisto, Kiteen kaupungin kulttuuri- ja nuorisotoimen hallinto sekä Kiteen kaupungin ruokapalvelut. Kiinteistössä on myös Kiteesali, noin 280-paikkainen, auditoriomuotoinen juhla- ja esiintymissali.


text: Pohjois-Karjalan rakennusalan ammatillisaatteelliset järjestöt (Pohjois-Karjalan Arkkitehdit SAFA, Pohjois-Karjalan Rakennusinsinöörit ja -arkkitehdit RIA ry, Joensuun Rakennusmestarit ja -insinöörit AMK ry ja Pohjois-Karjalan LVI-yhdistys ry) valitsivat Ilmarisen vuoden 2010 maakunnalliseksi rakennuskohteeksi. Palkinnon tarkoituksena on tuoda esille korkealaatuista suunnittelua ja rakentamista Pohjois-Karjalassa.


text: Sivistys- ja kulttuurikeskus Ilmarisen katuosoite on Koulutie 3, Kitee.


title: Puolirengas

text: Puolirengas on abstraktiin algebraan kuuluva algebrallinen rakenne, joka muistuttaa rengasta. Toisin kuin renkaassa, puolirenkaassa alkioille ei yhteenlaskun suhteen vaadita vastalukua.


title: Puolirengas

text: Puolirengas on joukko "R", joka on varustettu kahdella laskutoimituksella, binäärioperaatiolla + ja ·, eli additiivisella ja multiplikatiivisella, siten, että:Neljättä aksioomaa ei esiinny renkaan määritelmässä, sillä se seuraa suoraan muista renkaan aksioomista. Puolirenkaan tapauksessa näin ei kuitenkaan ole, sillä additiiviselta laskutoimitukselta ei vaadita vastalukujen olemassaoloa.


title: Puolirengas

text: Renkaan ja puolirenkaan erona on vain se, että additiivisella laskutoimituksella varustettu joukko "R" on vain kommutatiivinen monoidi eikä kommutatiivinen ryhmä eli Abelin ryhmä.


title: Puolirengas

text: Kommutatiivinen puolirengas on sellainen, jossa multiplikatiivinen laskutoimitus eli kertolasku on kommutatiivinen.


title: Rathmines

text: Rathmines ( 'Maonasin muurilinnoitus') on esikaupunki Dublinin eteläosassa, noin kolmen kilometrin päässä kaupungin keskustasta. Se alkaa tosiasiassa Grand Canalista ja yltää etelässä Rathgariin, idässä Ranelaghiin ja lännessä Harold's Crossiin.


title: Rathmines

text: Vuoden 2006 väestönlaskennassa alueen väkiluku oli 36 186.


title: Rathmines

text: Siellä sijaitsee Irlannin maavoimien varuskunta Cathal Brugha Barracks (entinen Portobello Barracks).


title: Syysleimu

text: Syysleimu ("Phlox paniculata") on pohjoisamerikkalainen sinilatvakasvi, joka tunnetaan koristekasvina. Suomessa se on yleinen viljeltynä, mutta harvinainen viljelykarkulaisena.


title: Syysleimu

text: Syysleimu on monivuotinen, osin ruoho-, osin puuvartinen kasvi, joka kasvaa 0,5–1,5 metriä korkeaksi. Syysleimun lehdet ovat soikeat ja ruodilliset. Kukat ovat 2–3 cm leveät ja väriltään valkoiset, punaiset tai violetit lajikkeesta riippuen. Kukan teriön torvi on melko pitkä ja karvainen.


Salibandyn naisten maailmanmestaruuskilpailut 2015 olivat historian 10. maailmanmestaruuskilpailut. Ne järjestettiin Tampereella 5.–12. joulukuuta 2015. Kansainvälisen salibandyliiton (IFF) hallitus myönsi järjestelyoikeudet Suomelle kokouksessaan Espoossa lokakuussa 2011.


title: Salibandyn naisten maailmanmestaruuskilpailut 2015

text: Turnauksen voitti Ruotsi kaatamalla Suomen 5-4. Pronssia sai Sveitsi.


text: Neljännesfinaalit


text:
Välierät
Pronssiottelu


text: Loppuottelu


title: David Picão

text: David Picão (18. elokuuta 1923 – 30. huhtikuuta 2009) oli brasilialainen roomalaiskatolinen piispa. Hänet vihittiin papiksi 10. lokakuuta 1948 ja nimitettiin São João da Boa Vistan hiippakunnan piispaksi 14. toukokuuta 1960. Piispaksi vihkiminen seurasi 31. heinäkuuta. Pääkonsekraattorina toimi Armando Lombardi, jota avustivat Luis do Amaral Mousinho ja Jaime Luiz Coelho.


title: David Picão

text: Picão sai 10. toukokuuta 1963 nimityksen Santosin hiippakunnan koadjuuttoripiispaksi ja Thoisin titulaaripiispaksi. 21. marraskuuta 1966 hänestä tuli Santosin piispa, jona hän toimi, kunnes jäi eläkkeelle 26. heinäkuuta 2000. Hän osallistui Vatikaanin toiseen kirkolliskokoukseen.


title: Águila Roja: la película

text: Águila Roja: la Película (suom. punainen kotka: elokuva) on espanjalainen elokuva, joka perustuu espanjalaiseen televisiosarjaan "Águila roja" ja molemmat sijoittuvat 1600-luvun Espanjaan. Elokuvan on ohjannut José Ramón Ayerra Díaz ja se sai ensi-iltansa 20. huhtikuuta 2011. Sen budjetti oli noin 7 miljoonaa euroa. Samoin kuin televisiosarjassa on elokuvassa toimintaa, tunteita, rakkautta ja runsaasti huumoria.


title: Águila Roja: la película

text: Elokuvan näyttelijät ovat pääasiassa samoja kuin sarjassa, mutta heidän lisäkseen on muutamia uusia henkilöhahmoja, joita näyttelevät muun muassa Martina Klein, Antonio Molero, Marian Peña ja William Miller.


title: Águila Roja: la película

text: Kylässä järjestetään suuri tapaaminen, johon osallistuvat tuon ajan suurimmat mahtimaat: Ranska, Englanti, Portugali ja Paavi. Tämä tapaamisen koolle kutsumiseen on käytetty tekosyytä, joka on saada rauhan Espanjan Portugalin välille. Todellinen motiivi tapaamiselle on salajuoni Espanjan kuningasta vastaan. Osana tätä salajuonta kuningas Felipe IV kaapataan ja salaliiton on tarkoitus murhata hänet, jonka Aquila Roja kuitenkin estää. Englantilaisten, ranskalaisten ja portugalilaisten sotilaiden yhteinen valtausyritys täytyy myös estää.


title: Águila Roja: la película

text: Kaunis nainen, Beatriz (Martina Kelin) pyytää Aguila Rojan apua pelastaakseen isänsä, Lope de Villamedianan, joka on vankina eräässä linnassa. Samaan linnaan kuljetaan myös kaapattu kuningas. Tämä linna on La Muela de Consuegra (Toledo)


title: Águila Roja: la película

text: Salajuonen onnistumisessa tärkeä osuus on myös Marquesa de Santillanalla (Miryam Gallego). Hänen poikansa kaapataan ja näin Marquesa saadaan toimimaan kuningasta vastaan. Aquila Rojaa vastaan palkataan myös verenhimoinen kasakka ja Aguilan häntä vastaan taistellessaan Aquilan poika, Alonso, loukkaantuu ja sokeutuu. Tämä johdosta Aquila Rojana toimiva opettaja päättää luopua Aquila Rojan roolista heittää miekkansakin erääseen lampeen. Myöhemmin hän kuitenkin peruu päätöksensä ja auttaa Beatrizia ja pelastaa samalla kuninkaan.


title: Águila Roja: la película

text: Elokuvan ensi-ilta oli keskiviikkona ja ensimmäisenä viitenä päivänä sitä kävi katsomassa 269 790 katsojaa ja se tuotti näin yli 1 700 000 euroa. Ensimmäisenä viikonloppuna katsojia oli 184 368 ja tuottoa tuosta viikonlopusta tuli yli 1 200 000 euroa.


Bosnia ja Hertsegovinan sosiaalidemokraattinen puolue (, SDP) on Bosnia ja Hertsegovinassa toimiva monikansallinen sosiaalidemokraattinen puolue.


title: Bosnia ja Hertsegovinan sosiaalidemokraattinen puolue

text: Puolue on Bosnia-Hertsegovinan kommunistien liiton seuraajapuolue (Savez komunista Bosne i Hercegovine, SK BiH). Se pitää perustamisvuotenaan vuotta 1908.


text:
Puolueen puheenjohtaja on entinen ulkoministeri Zlatko Lagumdžija.
Presidenttineuvoston kroaattiedustaja Željko Komšić kuuluu puolueeseen.


text: Vuoden 2010 vaaleissa puolue nousi suosituimmaksi ja vaati itselleen pääministerin paikkaa. Kroaatti- ja serbinationalistit estivät tämän ja vaativat perinteen mukaan pääministerin paikkaa kroaatille, jonka on tultava nationalistipuolueesta, ei epäkansallisesta SDP:stä.


title: Mäntykehrääjä

text: Mäntykehrääjä ("Dendrolimus pini") on melko yleinen, mäntyä kasvavien paikkojen suurikokoinen yöperhoslaji.


title: Mäntykehrääjä

text: Mäntykehrääjä on suurikokoinen perhonen, ja lajin koiraiden siipiväli on 52–66 mm ja naaraiden 62–90 mm. Etusiipien poikki kulkee kolme tummanruskeaa, kaarevaa poikkiviirua, ja niiden väliin jäävät alueet ovat yleensä vuorotellen punaruskeat ja harmaat. Siiven keskellä on pienehkö, mutta selvästi erottuva valkoinen keskitäplä. Takasiivet ovat tasaisen punaruskeat. Lajilta tunnetaan kuitenkin myös etusiiviltään harmaa värimuoto "ab. grisescens" sekä lähes kuvioton, yksivärisen punaruskea muoto "ab. unicolor-brunnea". Valkoinen keskitäplä erottuu näilläkin aina. Naaras on huomattavasti koirasta kookkaampi ja ruumiiltaan tukevampi. Koiraan tuntosarvet ovat selvästi kaksoiskampahampaiset.


title: Mäntykehrääjä

text: Täysikasvuinen toukka on 60–80 mm pitkä ja väriltään harmaan-ruskeankirjava, ja sen selkäpuolella on mustavalkoista kuviointia. Toukan pinnalla on selvää karvoitusta, joka voi ihokontaktissa aiheuttaa allergisen reaktion.


title: Mäntykehrääjä

text: Mäntykehrääjää tavataan Pohjois-Afrikasta Keski-Euroopan poikki Skandinaviaan. Idässä sen levinneisyys ulottuu Venäjän poikki aina Keski-Siperiaan saakka. Suomessa havainnot jäävät pääasiassa Oulu-Kajaani-linjan eteläpuolelle. Perhoset lentävät yhtenä sukupolvena kesäkuun lopulta elokuun puoleenväliin.


title: Mäntykehrääjä

text: Mäntykehrääjää tavataan mäntyä kasvavilla paikoilla, kuten kankailla ja rämeillä. Se on hyvin yöaktiivinen laji, sillä koiraat aloittavat lentonsa yleensä vasta puolenyön jälkeen. Naaras houkuttelee koiraita luokseen feromonien avulla, erityisesti hieman ennen puoltayötä, eikä lähde lainkaan lentoon ennen kuin se on paritellut. Parittelu kestää 16–22 tuntia, ja yksi koiras saattaa paritella useiden naaraiden kanssa, joskin se kykenee hedelmöittämään niistä vain muutaman ensimmäisen. Paritellut naaras lentää melko aikaisin illalla. Koiraat tulevat valolle, mutta naaraat eivät juuri koskaan.


title: Mäntykehrääjä

text:
Naaraan on yleensä munittava jonkin verran ennen kuin se on riittävän kevyt päästäkseen lentoon. Naaras tuottaa 150–350 munaa, jotka se laskee pieninä, hajanaisina ryhminä ravintokasvien oksille ja neulasille. Toukat kuoriutuvat paria viikkoa myöhemmin heinä-elokuun vaihteessa. Nuorten toukkien tiedetään hankkiutuvan uusille elinpaikoille lentämällä tuulen mukana silkkirihman varassa. Lokakuussa muutaman senttimetrin pituiset toukat kaivautuvat maahan tai karikkeen joukkoon talvehtimaan, joka kestää usein kaksi talvea. Toukat kestävät pakkasta erittäin hyvin. Yksi toukka syö 600–1000 neulasta ennen koteloitumistaan, ja ne voivat siirtyä ravintokasvien välillä satojen metrien matkoja. Häirittynä toukka irroittaa ruumiinsa poltinkarvoja, jotka voivat tarttua häiritsijän ihoon aiheuttaen ihoärsytystä. Toukka koteloituu maahan karikkeen sekaan. Se rakentaa kotelon ympärille kotelokopan, jonka se päällystää toukkanahkansa poltinkarvoilla.
Mäntykehrääjän yksilömäärät vaihtelevat eri vuosina huomattavan paljon ja lajilta tunnetaan pari vuotta kestäviä massaesiintymiä, joiden aikana sitä voidaan pitää metsätuholaisena. Vuosina, joina ilmasto on lajille mieluisa, levinneisyysalue voi levitä tilapäisesti selvästi tavallista pohjoisemmaksi.


title: Mäntykehrääjä

text: Toukka elää erilaisilla mäntylajeilla ("Pinus"), mutta harvemmin myös kuusella ("Picea abies") ja jopa siperianlehtikuusella ("Larix sibrica").


title: Vihreään aikaan

text: Vihreään aikaan: Kirjoituksia ihmisen ekologiasta on Yrjö Hailan kirja vuodelta 1990. Teoksen on julkaissut Tutkijaliitto.


title: Stranka demokratske akcije

text: Stranka Demokratske Akcije (SDA) on Bosnia ja Hertsegovinassa toimiva bosniakkien puolue.


title: Stranka demokratske akcije

text:
Puolueen perusti toukokuussa 1990 Sarajevossa Alija Izetbegović edustamaan Bosnian muslimiväestöä. Puolueen toinen puheenjohtaja on vuodesta 2001 Sulejman Tihić.
Vuonna 2000 oppositiopuolueiden liittouma sosiaalidemokraattisen puolueen johdolla jätti SDA:n oppositioon.


title: Stranka demokratske akcije

text: Puolue on luonteeltaan konservatiivinen ja Euroopan kansanpuolueen tarkkailijajäsen.


title: Stranka demokratske akcije

text: Puolueella on sisarpuolueet Kroatiassa ja Serbiassa Sandžakissa.


title: Koivukehrääjä

text: Koivukehrääjä ("Eriogaster lanestris") on keskikokoinen, keväinen yöperhoslaji.


title: Koivukehrääjä

text: Koivukehrääjä on keskikokoinen, roteva ja pyöreäsiipinen perhonen. Etusiipien pohjaväri on harmahtavan punaruskea, kuten myös ruumiin karvoitus. Etusiiven poikki kulkee vaalea poikkiviiru, joka ei erityisemmin mutkittele. Poikkiviiru on koiraalla leveämpi ja reunoiltaan tarkkarajaisempi. Siiven keskellä on laaja, vaalea keskitäplä ja tyvessä vaalea, kolmiomainen täplä. Takasiivet ovat selvästi etusiipiä pienemmät, vaaleamman ruskeat, ja myös niissä erottuu vaalea poikkiviiru. Koiraan tuntosarvet ovat selvästi kaksoiskampamaiset. Naaras on ruumiiltaan koirasta tukevampi, ja sen takaruumiin kärjessä on harmaista karvoista muodostuva pyöreä tupsu. Siipiväli on koiraalla 29–38 mm ja naaraalla 39–45 mm.